**יחידה 6: מחשבות ורגשות באלול**

ביחידה זו, נכיר את דמויותיהם של גלי וליבי, את תרומתם של המוח והלב בקיום תורה ומצוות, ועל מה כדאי לנו לחשוב בהגיענו אל חודש אלול.

מטרות השיעור:

- התלמיד יערוך היכרות עם אופיים המיוחד של גלי וליבי.

- התלמיד ינתח את מעלותיהם של המוח והלב.

- התלמיד יראה ב"חשבון נפש" פעולה המבטאת לקיחת אחריות , ומפתח להתמודדות טובה בעתיד.

- התלמיד יכיר ביתרון הקרבה לה', כבסיס למילוי משאלותינו.

מושגים נלווים: גלי וליבי, חשבון נפש, לקיחת אחריות, קרבה לה', סליחות, "לדוד ה'", מוח ולב.

מהלך השיעור:

א. פתיחה:

התלמידים יעלו רגשות ומחשבות המתעוררים בהם לקראת השנה החדשה[משימה מס' 1]

ב. גוף השיעור

1. מי הם גלי וליבי?

גלי מייצג את הצד השכלי והמחשבתי, הוא מעוניין לחקור ולדעת על ענייני תורה ומצוות. ליבי לעומת זאת, פועלת על פי רגשות, היא מתרגשת בנקל, מתלהבת וכד' ומתייחסת בהתרגשות למצוות המעוררות רגש. המוח [גלי]והלב [ליבי] שניהם חיוניים לקיום תורה ומצוות ושווים במעמדם.[משימה 2]

2. מי הוא האשם?

על האדם לקחת אחריות על מעשיו , לערוך חשבון נפש על שגיאותיו ולהסיק מסקנות כדי שבעתיד לא ישנה על טעויותיו.התלמידים יעבדו בכרטיסי עבודה וידונו במקרים מחיי היום יום העוסקים ברעיון זה.[כרטיס1 יצולם לכל הכיתה ואילו כרטיסים 2-4 יהיו להעשרה]

3. אלול- מחשבה על עבר ועתיד

 חודש אלול נקבע לחודש חשבון נפש בהיותו החודש האחרון בשנה. העובדה, שה' צופה בנו בכל רגע ורגע ועד למעשנו, מחייבת אותנו לערוך חשבון נפש על העבר, ולקבל על עצמנו החלטות לגבי העתיד.[משימה 1-2]

4. אלול- תפילה ואווירה

 בחודש אלול נהוג לומר את תפילת סליחות מדי בוקר, בתפילה זו אנו מבקשים סליחה מה' על חטאינו. מלבד זאת אנו אומרים כל יום את פרק כ"ז שבתהילים: "לדוד ה'", שתוכנו תפילה ובקשה שלנו לקרבה לה'. הקרבה אל ה', המתבטאת בחרטה על העבר והחלטה לגבי העתיד, נותנת לנו את האומץ, להעיז לבקש בקשות מה' לקראת השנה החדשה. [משימה 1-2]

ג. סיכום

**מחשבות ורגשות באלול- דף לתלמיד**

מתוך מאגר: לב, ראש אדם–לא חייב עם איברי הראש- מלבד המקומות בהן מו]פיע תיאור הציור, יש לשלב ביחידה עצמה מוח ולב.ג

עמ' 107 ציור 15ןאת המשנה עין רואה ואוזן שומעת וכל מעשיך בספר נכתבים.

16עמ' 116 ציור או צילום יהודים בלילה הולכים לסליחות

מי הם גלי וליבי?

***אוספים נתונים:***

סוגרים ופותחים שנה[[1]](#footnote-1)

1. א. כתבו בתוך הלב את הרגשות המתעוררים בכם, לקראת השנה החדשה![שמחה, סקרנות, פחד, התרגשות, צפייה, תקווה ]

[למעצב: ממאגר לב שיכול להכיל כ- 5 מילים]

ב. כתבו בקווים את המחשבות המתעוררות בכם לקראת השנה החדשה![למעצב: ממאגר: ראש אדם –לא חייב עם איברי הראש. כשמימנו יוצאים כ- 5 קווים][מה נלמד בשנה זו, מה יהיו הציונים שלי, וכד']

ג. מה תופס אצלכם מקום חשוב יותר, הרגשות המתעוררים בכם לקראת השנה החדשה, או המחשבות המתעוררות אצלכם, לקראת השנה החדשה?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [[2]](#footnote-2)

***בודקים נתונים:***

2. קראו את הדו שיח בין ליבי לגלי וענו לשאלה שאחריה!

ליבי: אתה יודע גלי, לפעמים מתחשק לי להחליף אתך, מתחשק לי לא להרגיש כלום, לא לפחד משום דבר ולא להתרגש. ובמקום זה להשקיע מחשבה קרה שתוביל לשיפור בעתידי. מערבולת הרגשות, שמציפה אותי למשל כעת, עם תחילת השנה מקשה עלי מאד..

גלי: באמת? ואני חשבתי בדיוק הפוך! כמה פעמים חשבתי לעצמי, שהייתי רוצה להיות במקומך, לחוש יותר את רגשות האנשים שמסביבי, להיות בעצמי יותר רגיש. ביום הראשון לתחילת הלימודים התעוררו בי מחשבות רבות ביחס לשנה החדשה, אולם כשהתבוננתי בפניהם הנרגשות של חלק מחברי, קנאתי בתחושות השמחה שמלאו את ליבותיהם...

למי לדעתכם יש יתרון, לליבי או לגלי[[3]](#footnote-3)? לאף אחד אין יתרון על זולתו, שניהם נחוצים במידה שווה. נמקו! לניהול חיים תקינים יש צורך גם ברגש וגם במחשבה ושניהם ביחד משלימים זה את זה.

שיחתם של גלי וליבי, משכה את תשומת לב תלמידי הכיתה ועוררה את התעניינותם. תוך זמן קצר התקבצו חברי הכיתה סביב גלי וליבי והביעו את דעתם. הנה לפניכם חלק מהקולות שהושמעו:

סרגיי: "לדעתי, בחיי היום יום, יש צורך שוויוני בשימוש ברגש ובשכל, אולם, ביחס לשמירת המסורת, לשכל יש ערך עליון יותר. בעלי השכל, יכולים יותר להתקרב אל ה', בהיותם מבינים טוב יותר את משמעות קיום התורה ומצוותיה".

יאנה: "אינני סוברת כמוך! לדעתי, הרגש שמקורו בלב חשוב יותר, משום שקיום תורה ומצוות הנעשה מתוך התלהבות ורגש, יש לו ערך עליון, אנשים שמקיימים מצוות מתוך התלהבות, יקיימו את המצוות יותר בשלמות.

מרינה שנכחה בויכוח , הציעה לחברי הכיתה, לבקש מדעת הקהל להכריע בנושא, מי חשוב יותר ביחס לשמירת המסורת: המוח והשכל או הלב והרגש. גם אתם נבחרתם להיות בין הנשאלים:

3. מי לדעתכם חשוב יותר? \_\_\_\_\_\_\_\_\_מדוע? \_\_\_\_\_\_\_\_\_\_\_\_\_\_\_\_\_\_\_\_\_\_\_-

 תוצאות דעת הקהל הראו "תיקו", גלי וליבי זכו במספר שווה של נקודות. אי לכך החליטו גלי וליבי להיעזר במקורות. בואו נקרא את המקורות, ונעזור לגלי ולליבי להכריע ביניהם!

\*מי שניחן ברגש ובלבביות, קל לו יותר לאהוב את ה', את התורה וכל יהודי.[על פי מכתב לג בעומר, התשכ"א]

\*האמונה בה' מקורה ברגש ובלב.[על פי שיחת ר"ח תמוז התשל"א]

\* החוכמה היא לקיים תורה ומצוות, באופן ש"המוח שליט על הלב": כאשר לב האדם מושך אותו ומפתה אותו, לא לקיים תורה ומצוות, על המוח, השכל להכריע, להסביר לו שמוטל עליו לבחור בטוב ולא להישמע לרגשותיו.[על פי תניא פרק יב]

 \*אי אפשר לשכל בלי הלב. ואי אפשר ללב בלי השכל[ספר החסידות]

4. מהי מעלת הלב? מי שיש לו רגש חם, יכול להגיע לאהבת ה', אהבת התורה ואהבת ישראל. מלבד זאת האמונה בה', שהיא הבסיס לקיום תורה ומצוות, מקורה בלב[[4]](#footnote-4).

5. מהי מעלת המוח? לפעמים מתעוררים באדם רגשות שונים, המונעים ממנו לקיים תורה ומצוות. במקרים כאלו חובתו להפעיל את השכל ולהחליט בשיקול דעת קר, מה התורה מצווה אותו לעשות במקרה כזה, ובמה עליו לבחור[[5]](#footnote-5).

6. לאיזו מסקנה לדעתכם, הגיעו חברי הכיתה, בהקשר לויכוח ביניהם? חברי הכיתה הגיעו למסקנה שהמוח והלב חשובים שניהם באותה מידה. נמקו! ללב יש יתרונות וגם למוח יש יתרונות . וכדי לעשות מעשים טובים, צריך להשתמש בשניהם[[6]](#footnote-6).

\_

\_\*\*\****חושבים, מרגישים, יוצרים***

7. \*כתבו דוגמא מחיי היום יום, למקרה בו באה לידי ביטוי מעלת הרגש בקיום תורה ומצוות!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8 כתבו דוגמא מחיי היום יום, בו באה לידי ביטוי מעלת המוח בקיום תורה ומצוות! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

מי הוא האשם?

קראו את הסיפור שלפניכם, וענו על השאלות שאחריו!

כרטיס מס' 1

דמי כיס

***אוספים נתונים***

יוסי ישב על מיטתו. בידיו החזיק מספר מטבעות כסף שהיו ברשותו. הוא הביט בהם בחוסר שביעות רצון. האומנם זה כל מה שנותר לו מכל "דמי הכיס" שקיבל בשנה האחרונה? פרץ דמעות החל לזלוג מעיניו. הרי יום הולדתה של אימו, עומד לחול בעוד יומיים..מה יקנה לה בסכום זעום כזה? מה יגיד לאימו? בעיני רוחו ראה מה יכול היה לקנות לאימו וכיצד היה משמח אותה אילו לא היה מבזבז את כספו על דברים פעוטים וחסרי ערך...עתה כבר מאוחר "הכל בגלל ליליה... מירר בבכי. "היא פיתתה אותי לקנות את הממתקים". אביו שהאזין לדבריו של יוסי השיב: "יוסי, אני חושב שכדאי לך לחשוב על מה שקרה לך ולהפיק מכך לקחים כדי שבעתיד הדבר לא ישנה ולא יגרם לך עגמת נפש מיותרת.

1. סכמו בטבלה את מחשבותיו של גלי, ורגשותיה של ליבי בעקבות המקרה שקרה ליוסי!

|  |  |  |
| --- | --- | --- |
|  | רווחים | הפסדים |
| .גלי | יוסי הרוויח ממתקים ודברים פעוטים שקנה בכספו | יוסי לא קנה בכספו דברים שהיו לו חשובים באמת.אי נעימויות מצד אימוחוסר הכרת טובה לאימו. |
| ליבי | הרגיש הנאה כשאכל את הממתקים. | יוסי הרגיש רגש של אכזבה, עצב וכשלון. |

***בודקים נתונים***

2. א. צטטו משפט, מתוך הסיפור,המביע תגובה של לקיחת אחריות[[7]](#footnote-7)! "אני חושב שכדאי לך לחשוב על מה שקרה לך ולהפיק מכך לקחים, כדי שבעתיד הדבר לא ישנה ולא יגרם לך עגמת נפש מיותרת".

ב. צטטו משפט מתוך הסיפור, המביע אי לקיחת אחריות על מעשה! "הכול בגלל ליליה. היא פיתתה אותי לקנות את הממתקים"!

ב.לאיזו תוצאה מובילה כל אחת מהתגובות המוזכרות? אדם שיודע לקחת אחריות על מעשיו טועה פחות ומצליח יותר. הוא מתבונן בכישלונותיו, מפיק לקחים ומשתדל להבא להימנע מלחזור עליהם. לעומת זאת, כאשר אדם לא לוקח אחריות על טעויותיו ונוטה להאשים אחרים בחוסר ההצלחה שלו, הוא לא מפיק לקחים ובעתיד יחזור על שגיאותיו. אם יוסי יהיה מוכן להכיר בטעות שעשה, יש סיכוי שלהבא לא יבזבז עוד את כספו. אולם, אם לא יהיה מוכן להודות בטעותו,ורק יאשים אחרים סביר להניח שגם בעתיד לא ינהג נכון בכספו[[8]](#footnote-8).

\*\*\*כרטיס מס' 2

כשלון במתמטיקה

לאחרונה, הפסקתי להתמיד בהכנת שיעורי הבית במתמטיקה, משום שהם רבים מדי ומתישים את כוחי. ציוני במבחנים ירדו אף הם. אימי כעסה על הציון במבחן האחרון והאשימה אותי שבחודש האחרון לא הקדשתי די זמן להכנת השיעורים. היא לא מבינה שמי שאשם בכל, הוא אחי סלווה. הוא תמיד נזכר להדליק את מכשיר הוידיאו בדיוק בשעה שעלי להכין את השיעורים.

***בודקים נתונים***

1.גלי וליבי ערכו השוואה בין הרווחים וההפסדים של הילד. השלימו אותם בטבלה!

|  |  |  |
| --- | --- | --- |
|  | רווחים | הפסדים |
| גלי | צפה בסרט וידיאוחסך יגיעה ועמל זמניים | לא ידע את החומר למבחןקיבל ציון נמוך במבחןציער את אימויצטרך ללמוד שוב את החומר  |
| ליבי | הנאה, שלווה כשצפה בסרט הוידאו | תחושת כשלון, צער, אכזבה, |

2. מהי תגובת הילד לכישלון? :הילד מאשים את אחיו שמדליק את מכשיר הוידיאו בדיוק בשעה שמכין את שיעוריו.

3. האם צודק הילד בתגובתו? לא, מדוע?באפשרותו לבחור אם הוא רוצה לצפות בסרט או ללמוד למבחן[[9]](#footnote-9).

4. לאיזו תוצאה עשויה להוביל תגובה כזו? סביר להניח שגם בעתיד יכשל במבחנים, משום שהילד אינו לוקח אחריות על מעשיו. הוא נכשל במבחן, אינו מודה על חלקו בכישלון,אינו מפיק לקחים ואינו מביע נכונות לתקן בעתיד את מעשיו.

\*\*\*כרטיס מס' 3

תחרות ספורט

שמי מקסים. אתמול השתתפה כיתתי בתחרות ספורט עם בית הספר הסמוך. כשנוכחתי שבית הספר היריב, עומד לנצח בתחרות, נקטתי בפעולות שונות על מנת לשבש את ניצחונם. הצופה שהשגיח במעשי, פסל את התחרות וגינה את התנהגותי. להגנתי טענתי, שהתנהגותי נבעה מגאוותם של תלמידי בית הספר היריב, שלא חדלו מלקרוא קריאות ניצחון במהלך כל התחרות. אולם, בני כיתתי כעסו עלי מאוד ואמרו, שרק אני אשם משום, שאני זה שבחרתי כיצד להגיב במצב שנוצר.

***בודקים נתונים***

א. כיצד לדעתכם הייתה ליבי מרגישה במצב שנוצר? בושה, חרטה, אכזבה, צער.

ב. בסוף התחרות ניגש גלי למקסים ושיתף אותו במחשבותיו[[10]](#footnote-10). מה אמר גלי למקסים? "לא הרווחת דבר בהתנהגותך. תגובתך גרמה לך רק להפסדים: נתפסת על ידי הצופה של המשחק, בני כיתתך כעסו עליך, וגם עברת על איסור של שקר.

***חושבים, מרגישים, יוצרים***

ג. מקסים חשב שוב על המעשה שעשה. שנו את סוף הסיפור, כך שתהיה בו הבעה של לקיחת אחריות!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*\*כרטיס מס' 4

מי התחיל ראשון?

היום "הלכתי מכות" עם סאשא. סאשה היה מובס ובבכי סיפר למורה את מה שעוללתי לו. המורה העניש אותי. חברי גבריאל טוען שלא הייתי צריך להתחיל איתו, ושלהבא עלי לשמור יותר על ידי. אולם לדעתי, סאשה הוא האשם: ראשית, מפני שהוא החליט לעבור לידי, בדיוק בשעה שהייתי עצבני. ושנית, משום שהלשין עלי...

***בודקים נתונים***

1. השלימו!

המעשה: הילד היכה את סאשה.

התגובה של הילד: סאשה הוא האשם

סבירות ההישנות של התנהגות כזו בעתיד: הילד יחזור גם בעתיד על מעשי אלימות.

הסיבה: משום שהילד לא לוקח אחריות על מעשיו. הוא אינו מביע חרטה ורצון לשנות את התנהגותו ונוטה להאשים אחרים על מעשיו הלא נכונים.

1. א. כיצד הייתה ליבי מרגישה אחר מקרה כזה? בושה, חרטה.

ב. כתבו מה היה אומר גלי, לו המקרה היה מתרחש איתו! "אומנם, פרקתי את המתחים שלי אך שילמתי עליהם ביוקר: גרמתי צער בלתי מוצדק לחבר, נענשתי על ידי המורה. להבא אשתדל יותר לשלוט במעשי, כדי שלא אתחרט עליהם בעתיד".

סיכום ומסקנה:

השלימו את התרשים שלפניכם בעזרת התשובות שעניתם בכרטיסים!

התנהגות לא רצויה

הכרה בטעות

 התגובה

תיקון הטעות

חזרה על הטעות

האשמת אחרים

אי הכרה בטעות

 בעתיד

 התחושה

שביעות רצון

אי שביעות רצון

ליבי: זה נשמע באמת רעיון טוב. פשוט להקדיש מדי פעם מחשבה על מה שאנחנו עושים.

גלי: שמעתי פעם שגם ביהדות קיים מושג כזה. ביהדות ישנו מושג של "חשבון נפש". זהו זמן בו אנו מקדישים מחשבה למעשים שעשינו.בודקים מה עלינו לשפר ואילו החלטות טובות, כדאי לנו לקבל על עצמנו.

ליבי: מי סיפר לך על כך?

גלי: אתמול שמעתי את זה בדרשה של הרב בבית הכנסת. הוא אמר שבחודש אלול על האדם לעשות "חשבון נפש" על מעשיו.

אלול- מחשבה על עבר ועתיד

***בודקים נתונים***

1. א. מדוע לדעתכם, נבחר דווקא חודש אלול לחודש של חשבון נפש? חודש אלול הוא החודש האחרון בשנה. לכן מתאים שדווקא אז יעשה אדם חשבון נפש על מעשיו בשנה האחרונה: מה עליו לתקן או לשנות. ומהם ההחלטות הטובות שיקבל על עצמו לקראת השנה החדשה, כדי להיות יהודי טוב יותר[[11]](#footnote-11).

ב. "בחודש אלול צריך אדם לערוך "חשבון נפש" על עבר ועתיד"- הסבירו את המשפט! בחודש זה אנו מתקנים את הטעויות שעשינו בעבר ומקבלים על עצמנו החלטות לעתיד.

ליבי: מה עוד אמר הרב בדרשה?

2. קראו את המשנה שצטט הרב בדרשתו וענו לשאלות שאחריה!

גלי: הרב דיבר רבות על הדברים הכתובים במשנה:

"דע מה למעלה ממך, עין רואה ואוזן שומעת וכל מעשיך בספר נכתבים" [אבות]

א. מה נדרש מהיהודי לדעת?

מהיהודי נדרש לדעת, שה' רואה ושומע, את כל מעשיו ודבריו, והכל נרשם ונכתב.

ב. כתבו דוגמאות למעשים ודיבורים הנראים והנשמעים ע"י ה':

|  |  |  |
| --- | --- | --- |
|  | מעשים טובים | מעשים שליליים |
| עין רואה | עזרה לחבר, מתן צדקה, ויתור, כיבוד הורים | רמאות, גניבה, מריבה,  |
| אוזן שומעת | תפילה,מילה טובה לחבר, תפילה, החלטה טובה,  | רכילות, שקר, חוצפה. |

ג. כיצד, הידיעה שה' צופה ומביט על מעשינו עשויה לתרום לשיפור התנהגותינו[[12]](#footnote-12)? הידיעה שיש מי שרואה ושומע את כל מעשינו ודיבורנו מחייבת אותנו להתנהג טוב יותר, ולקחת אחריות על מעשנו.

ד. מדוע לדעתכם בחר הרב להציג את משנה זו, דווקא בדרשה של חודש אלול, המדבר על חשבון נפש?

הרב בחר לומר דברים אלו דווקא בחודש אלול, מפני שחודש אלול נקבע לחודש של חשבון נפש על מעשינו, חשבון נפש שאנו עושים נובע מכך, שכל מעשנו נכתבים ונרשמים[[13]](#footnote-13),ועלינו לתת עליהם את הדין[[14]](#footnote-14).

\*\*\****חושבים , מרגישים, יוצרים***

ה. גליה התעוררה בבוקר, היא הזכירה לעצמה שהיום היא לא תשכח את מה שהמורה לימדה אתמול בכיתה. בכל רגע ורגע היא תשתדל לזכור שה' צופה ומביט בה בכל רגע.

תארו את סדר יומה של גליה!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תפילה ואווירה

16עמ' 116 ציור או צילום יהודים בלילה הולכים לסליחות

***אוספים נתונים***:[[15]](#footnote-15)

ליבי: אף פעם לא חשבתי על זה, אני חושבת שבאמת אצטרך לערוך חשבון נפש מה עלי לתקן, לשפר, ואילו החלטות טובות כדאי לי לקבל על עצמי...

גלי: תתפלאי לשמוע, אך האווירה המיוחדת בבית הכנסת בחודש זה, פעלה אף עלי..

ליבי: אוירה מיוחדת. מדוע?

גלי: ישנן תפילות מיוחדות הנאמרות בחודש אלול, המזכירות לנו שאיננו נמצאים בחודש רגיל, ושיום הדין מתקרב אלינו...

ליבי: מה למשל?

סליחות

גלי: "אתמול בשעת בוקר מוקדמת נהרו יהודים רבים לבית הכנסת, לתפילת סליחות, הנאמרת בחודש אלול. הבטתי בארשת הרצינות שעטפה את פני המתפללים, בעיניהם המתחננות, בתפילתם הכנה, בקריאות סליחה שנשמעו מכל קצוות בית הכנסת, שדמו לתחנוניו של ילד קטן, המתחנן בפני אביו שימלא את מבוקשו, די היה להביט בכל אלה, כדי להבין ולחוש באווירה האלולית שהדביקה את כול מי שנכח במקום.

1. השלימו!

התפילה: תפילת סליחות

 תוכן התפילה: בקשת סליחות על החטאים שנעשו בעבר[[16]](#footnote-16)

 הזמן: חודש אלול בשעת הבוקר.

 האווירה: אווירת קדושה מרוממת ורצינות.

ליבי: זה באמת תאור מרגש המכניס לאווירה מיוחדת ומרוממת. קיימת תפילה מיוחדת נוספת בחודש אלול?

אמירת הפרק: "לדוד ה'"

***אוספים נתונים***

 גלי: כן, נוהגים לומר בכל יום פרק כ"ז בתהילים: לדוד ה'"[[17]](#footnote-17)

על מה מדבר פרק זה?

בואו נעזור לליבי לענות על שאלתה!

1. א. פתחו את פרק כ"ז בתהילים והעתיקו את בקשתו המרכזית של דוד המופיעה בפס' ד'!

"אחת שאלתי מאת ה', אותה אבקש: שבתי בבית ה' כל ימי חיי לחזות בנועם ה' ולבקר בהיכלו" (פס' ד').

1. כתבו במילים שלכם את תוכן הבקשה! דוד מבקש מה' להרגיש קרוב אליו כל ימי חייו.[[18]](#footnote-18)

***בודקים נתונים***

1. פבל רצה מאוד שהוריו יקנו לו אופניים. אך בתוך תוכו הוא ידע, שלא מגיע לו. בתקופה האחרונה, לא נהג כלפיהם בכבוד ואף הכעיס אותם מספר פעמים. מה לדעתכם עליו לעשות כדי להיות ראוי לקבל את מבוקשו? פבל חייב לשפר את התנהגותו, לבקש סליחה על מעשיו ולכבד את הוריו.רק אז יוכל לבקש מהוריו את מבוקשו.
2. כיצד אנו מתקרבים לה'? אנו מתקרבים אל ה' ע"י שאנו מתחרטים על המעשים הלא טובים שעשינו בעבר. ומקבלים על עצמנו החלטות טובות לעתיד.
3. מדוע לדעתכם, ראוי לבקש דווקא בחודש אלול להתקרב יותר אל ה'? [היעזרו בתשובתכם לסעיף ג'] לקראת השנה החדשה אנו רוצים לבקש בקשות רבות מה', אולם כדי שנהיה ראויים לכך, עלינו תחילה להתקרב אל ה'.

\*\*\*ו. ***חושבים , מרגישים ויוצרים***:

חברו תפילה לה' ,המביעה את אחד הנושאים הבאים:

1. בקשה להתקרב אל ה'.
2. בקשת סליחה על העבר.
3. בקשה שתהיו ראויים לבקש מה' בקשות.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_

ב"ה

**יחידה 7: הקשר שבין מלכויות, זיכרונות ושופרות**

ביחידה זו נלמד על החלק העיקרי של תפילת ראש השנה – מלכויות, זיכרונות ושופרות. נבדוק מה הקשר בין שלושת המושגים, ונראה כיצד שלושתם מבטאים את מהות היום[[19]](#footnote-19).

**מטרות**:

- התלמיד יעמוד על הרעיון המרכזי של כל אחד משלושת חלקי התפילה – מלכויות, זיכרונות, ושופרות.

- התלמיד יסביר כיצד שלושת המושגים קשורים ביניהם, ומבטאים יחד את מהות היום.

- התלמיד יזהה את המבנה האחיד של שלושת חלקי התפילה (א. הקדמה, ב. פסוקים – 3 מתורה, 3 מתהילים, 3 מנביאים, ושוב אחד מהתורה, ג. בקשה, ד. ברכה).

**רעיונות**:

- אנו מבקשים מה' למלוך עלינו, כדי שנזכה לקבל ברכת ה' בבחינת פנים.

- ה' בודק האם אנו ראויים לקבלת ברכת ה' – דן אותנו.

- אנו מזכירים זכויות, כדי להראות שאנו ראויים למלכות ה'.

- השופר משמש לשתי מטרות עיקריות – הזכרת זכויות, והמלכה.

**מושגים**:

מלכויות, זיכרונות, שופרות, יום הדין, בריאת האדם, זכות אבות, עקידת יצחק, מתן תורה, שופר של גאולה, (ברכת ה' בבחינת פנים/ אחוריים).

**מהלך השיעור**:

1. **פתיחה**:

ניסיון לקשר בין מושגים הקשורים לר"ה.

**פתיחה**:

אפשרות א:

המורה תציג לתלמידים מספר חפצים/ תמונות ותשאל מה הקשר ביניהם?

החפצים: כתר, שופר, ספר זיכרונות, פטיש וכובע של שופט.

יתכן שהילדים יענו מיד, כי כל החפצים קשורים לר"ה.

המורה תמשיך לשאול: האם קיים קשר כלשהו בין כל החפצים הללו, או שכל אחד מהם מביע רעיון נפרד?

אפשרות ב':

אפשר להעלות אסיצואציות – לכתוב על הלוח "ראש השנה", ולבקש מהילדים לומר כל מה שעולה להם בראש, למקרא מילים אלו.

ולאחר מכן – לנסות לקשר בין כל המושגים...

מסקנה: ראש השנה, חג כל כך מורכב. הרבה מושגים ורעיונות, וזה קצת מבלבל... האם אפשר להגדיר את ראש השנה במשפט אחד?

1. **גוף השיעור:**
* **מלכויות, זיכרונות ושופרות** – משימת איסוף נתונים. (הכרות עם מאמר חז"ל).
* **מלכויות** – 1,3,4 – איסוף נותנים. 2 – חושבים, מרגישים, יוצרים . 5-7 – בדיקת נותנים. (מדוע דרושה קבלת שלטון ה'? הקב"ה – מקור כל הברכות, ובלעדיו לא נוכל לחיות).
* **זיכרונות –** 1 – חושבים, מרגישים ויוצרים. 2 – איסוף נתונים (הזכרת זכויות כדי לשכנע את ה' לקבל את השלטון, ולתת לנו ברכה).
* **שופרות –** 1-4 – איסוף נתונים.
* **מלכויות, זיכרונות ושופרות בתפילה** – 1- איסוף נתונים. 2- בדיקת נתונים (הכרות עם מבנה הברכות המרכזיות של תפילת מוסף).
* **סיכום ביניים**
1. **סיכום**:

 1- שאלת סיכום (מהות ר"ה – המלכת ה'. כדי שיסכים – מזכירים זכויות. והן ההמלכה, והן הזכרת הזכויות נעשות ע"י השופר)., 2 - חושבים מרגישים ויוצרים.

**הקשר שבין מלכויות, זיכרונות ושופרות**

עמ' 119 ציורים ממאגר: כתר, שופר, ספר פתוח ולשלב

עמ' 119 ממאגר: גשם. 2. התפרצות הר געש. 3. חולה שוכב במיטת בית רפואה, ובצד השני – איש בריא עוסק בפעילות ספורטיבית.

עמ' 119 ציורים 17, 182 תמונות – באחת נראה אדם מושיט מתנה לזולת במאור פנים. בשנייה – אדם המושיט מתנה לעומד מאחורי גבו.

 עמ' 119 צילום של הכתרת מלך

**ליבי**: אני כל כך מבולבלת...

**גלי**: מה קרה?

**ליבי**: למדנו כל כך הרבה על ראש השנה. ר"ה הוא יום בריאת האדם הראשון, יום בו ה' דן אותנו על מעשינו, יום שבו עלינו להמליך את ה' למלך עלינו, יום הזיכרון, וגם... יום תרועה... יש לי בלגן בראש!

מה אומר לאורחים שלנו, אם הם יבקשו הסבר על מהות היום?

**מלכויות, זיכרונות ושופרות**

**גלי**: המורה שלנו ציטטה מאמר חז"ל, שמסכם את מהות היום. רוצה לשמוע?

**ליבי**: כן, בוודאי!

***אוספים נתונים***

אמר הקב"ה:

אימרו לפני בראש השנה **מלכויות, זיכרונות ושופרות**.

מלכויות – כדי שתמליכוני עליכם.

זיכרונות – כדי שיעלה זיכרונכם לפני לטובה.

ובמה? בשופר.

 (גמרא, מסכת ראש השנה)

1. השלימו את דבריו של גלי!

**גלי**: ה' מצווה שנזכיר בתפילת ראש השנה שלושה עניינים חשובים: מלכויות, זיכרונות ושופרות. ומדוע? כי שלושתם יחד מבטאים את מהות היום!

ה' רוצה שבראש השנה נקבל עלינו את מלכותו, ונזכיר לפניו את זכויותינו. והן ההמלכה, והן הזכרת הזכויות נעשות על ידי תקיעת שופר.

**ליבי**: נשמע כמו חידה... אתה בטוח שדיברת עכשיו ברוסית?

**גלי**: אל תלחצי, נסביר כל חלק בנפרד. אחר כך תביני את הקשר שבין הדברים!

**מלכויות**

***אוספים נתונים***

**גלי**: בראש השנה אנו מקבלים עלינו את שלטונו של הקב"ה. למה, לדעתך, דרוש שלטון?

**ליבי**: לא יודעת...

**גלי**: אתאר לך מצב מסוים. אולי זה יעזור לך להבין את הרעיון:

בארץ אחת, שנקרא לה בלגניה, לא היה שלטון. איש לא ניהל את המדינה. לא היו חוקים, ולא היו בתי משפט. לא היה צבא, ולא היתה משטרה. איש הישר בעיניו יעשה! אנשי בלגניה הכריזו בגאווה, כי הם אנשים חופשיים, היכולים לעשות מה שהם רוצים!

אולם, לא חלף זמן רב, והצרות החלו. באין חוקים, התמלאה הארץ בפושעים. גנבות, שוד ורצח הפכו למעשים שבשגרה. אנשים חששו לצאת לרחוב, שמא יחטפו מכות מעבריין אלים, ואפילו לא יוכלו להתלונן על כך... חקלאים חששו להציג את סחורתם בשוק, שמא מישהו יהפוך את הדוכן שלהם, או ימלא סליו בפירות וירקות, ויברח מבלי לשלם.

האנדרלמוסיה השוררת הזיקה מאוד לכלכלת המדינה. התחיל רעב. לאנשים לא היה מה לאכול. אבל, לא היה למי להתלונן, לא היה ממי לבקש עזרה...

בעוד מתרבות הצרות מבפנים, צצו בעיות חדשות, שמקורן מבחוץ. מדינות שכנות ראו את התוהו ובוהו השורר בבלגניה, והחליטו לנצל את ההזדמנות, ולכבוש אותה. צבאות האויב הקיפו את הארץ. אנשי בלגניה היו אובדי עצות. לא היה להם צבא. לא היה אפילו מי שבסמכותו לגייס חיילים... לא היה למי לפנות בבקשת עזרה...

**משימה מס' 1[[20]](#footnote-20)**

* **הבעיה של אנשי בלגניה:** בארץ אין שלטון, ולכן שורר תוהו ובוהו, וצרות נוחתות מבית ומבחוץ.
* **פתרון אפשרי:** לבחור שלטון.
* **נימוק:** השלטון, יקבע חוקים, ידאג לאכיפתם, ויטפל בכל הבעיות.

***חושבים , מרגישים ויוצרים***

**משימה מס' 2\*\*\***

חברו מכתב, בו תנסו להסביר לאנשי בלגניה שוחרי החופש מדוע הם מוכרחים לבחור שלטון!

***אוספים נתונים***

**משימה מס' 3**

ליבי: נדמה לי שהתחלתי להבין. כשאין שלטון – שורר אי סדר איום. ואין אף אחד שמסוגל לטפל בכל בעיות המדינה...[[21]](#footnote-21)

גלי: נכון, אלו הן הסיבות העיקריות, כאשר אנו מדברים על שלטון של בני אדם. אך **קבלת שלטון ה' חשובה לנו מסיבות נוספות...**

(תמונות)

1.גשם. 2. התפרצות הר געש. 3. חולה שוכב במיטת בית רפואה, ובצד השני – איש בריא עוסק בפעילות ספורטיבית.

- התבוננו בתמונות, ונסו להסביר את דבריו של גלי!

שלטון ה' משפיע על תחומים רבים יותר משלטון אנושי. ליתר דיוק, הכל בידיו. ה' הוא לא רק שליט. הוא בורא העולם. בו תלוי כל מה שיתרחש בעולם, ובחיי האדם. גשמים או בצורות, אסונות טבע או שלווה, בריאות או חולי.

משימה מס' 4

**גלי**: עכשיו, הסבירי לי, מדוע כל כך חשוב לנו לקבל עלינו את שלטון ה'?

* עזרו לליבי לענות על שאלתו של גלי!

הקב"ה – מקור כל הטוב, ובלעדיו – לא נוכל להתקיים. אנחנו רוצים לקבל ממנו שנה טובה, מכל הבחינות, ולכן אנחנו רוצים להיות העם שלו, הנתינים שלו, וכך לזכות לברכתו.

***בודקים נתונים***

**משימה מס' 5\*\*\***

**ליבי:** גלי, אני לא מבינה משהו... הרי לעיתים קרובות, גם אנשים שלא מקבלים עליהם את מלכות ה', חיים, בריאים ושלמים! אז נראה שאפשר להסתדר בלי שלטון ה'!

**גלי** : שאלה טובה! גם אני שאלתי אותה בשיעור, ואת יודעת מה ענתה המורה? שלטון ה' אינו תלוי בבחירת העם. ה' ינהיג את העולם בכל מקרה, כי בלעדיו שום דבר לא יכול להתקיים. והוא נותן דברים רבים גם למורדים בו, אך לא באותה צורה...

2 תמונות – באחת נראה אדם מושיט מתנה לזולת במאור פנים. בשנייה – אדם המושיט מתנה לעומד מאחורי גבו.

1. באיזה אופן הייתם מעדיפים לקבל מתנה? הקיפו בעיגול את התמונה המתאימה!
2. אחת התמונות מייצגת את האופן שבו מקבלים מה' אלו שקיבלו את מלכותו, ותמונה אחרת מייצגת את האופן שבו מקבלים מה' המורדים בו. כתבו מתחת לכל תמונה את הרעיון שהיא מייצגת[[22]](#footnote-22)!

**משימה מס' 6**

**ליבי**: איך אנחנו מקבלים עלינו את שלטון ה'?

עזרו לגלי לענות על שאלתה של ליבי![[23]](#footnote-23)

**גלי**: לקבל עלינו את שלטון ה', פירושו – לדעת שה' הוא המלך שלנו, ולהיות מוכנים לקיים את כל הוראותיו, בקבלת עול גמורה, גם אם איננו מבינים אותן!

**משימה מס' 7\*\*\***

**ליבי**: ולמה אנחנו מקבלים עלינו את מלכות ה' בראש השנה דווקא?

**גלי**: ראש השנה הוא היום השישי לבריאת העולם.

1. מי נברא ביום זה? האדם הראשון.
2. קראו את המקור שלפניכם, והשיבו על השאלה שאחריו:

מספר המדרש: מיד כאשר נברא האדם, פנה אל שאר הנבראים ואמר: בואו אני ואתם, ונמליך עלינו את ה' שברא אותנו, "בואו נשתחווה ונכרעה נברכה לפני ה' עושנו"! (ילקוט שמעוני)

* מה היתה הפעולה הראשונה שעשה אדם הראשון, לאחר שנברא? המלכת ה'.
1. השלימו: מאז, כל שנה מחדש, באותו התאריך, א' בתשרי, אנחנו, צאצאיו של אדם הראשון, ממליכים את ה' למלך עלינו.

**זיכרונות**

***אוספים נתונים***

**גלי**: אנו פונים אל הקב"ה, ומבקשים שימלוך עלינו. אך הקב"ה אינו ממהר להשיב בחיוב על בקשתנו.

הוא רוצה לבדוק, האם אנחנו ראויים לכך שימלוך עלינו, וייתן לנו כל טוב.

עלינו לשכנע את ה', שאנחנו אכן ראויים!

***חושבים , מרגישים, יוצרים***

**משימה מס' 1**

איך, לדעתכם, נוכל לשכנע את ה', שאנו ראויים למלכותו? דונו ביניכם, וחברו רשימת טיעונים![[24]](#footnote-24)

**גלי**: לשם כך באים ה"**זכרונות**". אנחנו מזכירים לה' זכויות של אבותינו, ובעיקר, את הזכות הגדולה ביותר, "עקידת יצחק"[[25]](#footnote-25).

***אוספים נתונים***

**משימה מס' 2**

סיפור העקידה מופיע בתורה, בחומש בראשית, בפרשת וירא. וגם בסידור התפילה, בתפילת השחר.

עיינו בסיפור העקידה, והשלימו:

1. **הניסיון**: אברהם מצווה לקחת את בנו יחידו ולהקריבו על גבי המזבח.
2. **התוצאה**: אברהם עומד בניסיון, הוא מעלה את בנו על המזבח, ומוכן לשחוט אותו. ה' עוצר אותו ברגע האחרון ממש.
3. **השכר**: "ארבה את זרעך ככוכבי השמים וכחול אשר על שפת הים, וירש זרעך את שער אויביו, והתברכו בזרעך כל גויי הארץ".

**גלי**: זכות העקידה מגינה על עם ישראל במשך דורות רבים.

**ליבי**: ניסיון כל כך קשה! הוא דרש מאברהם אבינו קבלת עול מוחלטת, בלי שום חשבונות. ולכן הוא הוכיח על נאמנותו המוחלטת של אברהם לקב"ה![[26]](#footnote-26)

**שופרות**

***אוספים נתונים***

**גלי:** לשופר יש מספר תפקידים. אני אספר לך על כל אחד מהם בנפרד.

**משימה מס' 1**

**גלי: כך נראה בעבר טקס של הכתרת מלך: (להוסיף תמונה מתאימה)**

העם כולו נאסף על שפת הנהר. אנשים, נשים וטף. כולם היו לבושים במיטב בגדיהם, ונרגשים מאוד. המלך החדש ניצב על במה, מוקף בשרים. על ראשו היה כתר מלכות.

קבוצת נגנים, עם שופרות בידיהם צעדה קדימה, והשמיעה מספר תקיעות חגיגיות. תקיעות אלו בישרו על ההכתרה.

"יחי המלך!" פרצו הקריאות הנרגשות, מכל הפיות בו זמנית.

1. מהו תפקיד השופר בטקס ההכתרה? הדגישו את המשפט המתאים בקטע.
2. השלימו את דבריו של גלי:

**גלי**: הכתרת ה' נעשית באמצעות השופר, כי הוא מסמל את ההכתרה

**משימה מס' 2**

**גלי:** לשופר יש תפקיד נוסף – הזכרת זכויות.

 משלו של רבי לוי יצחק מבארדיטשוב:

 פעם אחת תעה המלך ביער. בעודו מחפש את הדרך לצאת, נכנס יותר ויותר אל עומק היער. המלך כבר היה מיואש, כאשר פגש אדם, אשר עזר לו לצאת, ואף ליווהו עד הארמון. המלך העניק למצילו מתנות רבות, ואף מינה אותו לשר.

עברו שנים, ומצילו של המלך עבר על חוקי המדינה, ודנו אותו למוות.

לפני שהוציאו אותו להורג, שאלו המלך: "מהי בקשתך האחרונה?"

השיב האיש למלך: "אני מבקש שיאפשרו לי ללבוש את הבגדים, אותם לבשתי כאשר פגשתי את הוד מלכותך ביער, וגם אתה, אדוני המלך, תלבש את הבגדים בהם היית לבוש באותו יום".

כאשר שמע זאת המלך, אמר: "חכמתך הצילה את חייך. אתה מקבל חנינה!"

נמשל: בתקיעת שופר אנו מזכירים לקב"ה את עקידת יצחק[[27]](#footnote-27). על ידי התקיעות יזכור הקב"ה את מסירות נפשם של אברהם ויצחק אבינו, ולמרות כל חטאינו, ייתן לנו שנה טובה ומתוקה.

1. השלימו את הטבלה שלפניכם!

|  |  |  |
| --- | --- | --- |
|  | **משל** | **נמשל** |
| **הזכות** | האיש הציל את המלך | אברהם אבינו היה מוכן להקריב את בנו, על פי ציווי ה'.  |
| **השכר** | האיש מונה לשר. | מאברהם יצא עם מיוחד.  |
| **העוון** | האיש עבר על חוקי המלך | עם ישראל עשה עבר על ציוויי ה'.  |
| **אופן הזכרת הזכות** | על ידי לבישת בגדים, שלבשו המלך ומצילו ביער. | על ידי תקיעת שופר.  |
| **התוצאה** | האיש מקבל חנינה.  | ה' נזכר בזכות אבות, ונותן לעמ"י שנה טובה ומתוקה.  |

**משימה מס' 3**

**גלי ממשיך לתאר לליבי, כיצד נראה בעבר טקס של הכתרת מלך:**

בסיום טקס ההכתרה, המלך הכריז:

"קיבלתם עליכם את מלכותי. עכשיו, עליכם לקבל את החוקים שאתן לכם, ולהישמע להם!

כי רק אם תצייתו לחוקיי, תוכל המדינה שלנו להתנהל באופן תקין, וכולנו נחיה בה באושר, ללא צרות ודאגות!"

המלך מסר לעם ספר חוקים, והורה ללמוד מתוכו מדי יום, כדי להיות בקיאים בו, ולקיימו, עם כל הדיוקים![[28]](#footnote-28)

1. הסבירו את הסכמה שלפניכם: קבלת מלכות קבלת חוקים

קבלת מלכות פירושה מוכנות לציית לחוקיו של המלך. לאחר שהסכמנו שה' ימלוך עלינו, עלינו לציית להוראותיו[[29]](#footnote-29).

1. קראו את הציטוט שלפניכם, וענו על השאלות שאחריו:

"ויהי ביום השלישי בהיות הבוקר, ויהי קולות וברקים, וענן כבד על ההר, וקול שופר חזק מאוד, ויחרד כל העם אשר במחנה" (שמות י"ט, ט"ז)

1. האירוע: מתן תורה.
2. חשיבות האירוע: קיבלנו את חוקיו של ה'.
3. הקשר בין האירוע לשופר: למתן תורה קדם קול שופר.
4. הקשר בין האירוע לר"ה: אם אנו מקבלים את מלכותו של ה', עלינו גם לקבל על עצמינו את חוקיו.

**משימה מס' 4**

**גלי:** שכחתי לספר לך, שלשופר יש גם תפקיד נוסף... השופר גם מבטא את הציפייה שלנו, והבקשה שלנו להגיע אל הגאולה...

1. לפניכם שלושה ציטוטים מתפילת ר"ה. רק אחד מהם מבטא את הקשר שבין השופר לגאולה. הקיפו אותו בעיגול!
2. "ויהי קול השופר הולך וחזק מאוד. משה ידבר ואלוקים יעננו בקול".
3. "תקעו בחודש שופר בכסה ליום חגנו"
4. "והיה ביום ההוא יתקע בשופר גדול ובאו האובדים בארץ האשור והנידחים בארץ מצרים, והשתחוו לה' בהר הקודש, בירושלים"[[30]](#footnote-30).

1. \*\*\*גם מדי יום, בתפילת העמידה, אנו מזכירים את שופר הגאולה. צטטו את הברכה! תקע בשופר גדול לחרותינו, ושא נס לקבץ גלויותינו (מתוך תפילת העמידה).

**סיכום ביניים**

הסבירו את הסכמה שלפניכם! למעצב: לצייר כתר של מלך במקום המילים "הכתרת מלך" שבסכמה וכן תמונה של איל במקום המילים "עקידת יצחק".

 כדי

איך?

הכתרת מלך

עקידת יצחק

 מה

מתן תורה

גאולה

בראש השנה ממליכים את ה' השופר מסמל את המלכתו, כדי שנהיה ראויים להמלכת ה' ולהנהגתו באפן של שפע וברכה מזכירים לו באמצעות השופר את זכות עקידת יצחק. השופר גם מזכיר לנו את חובתנו כנתיני המלך לשמור על התורה שניתנה באמצעות קול שופר, והתנהגותינו בהתאם לתורה תזרז את הגאולה- אז ייתקע בשופר גדול.

**מלכויות, זיכרונות ושופרות בתפילה**

**גלי**: הרעיון מתבטא גם במבנה תפילת מוסף של ר"ה.

החלק העיקרי של התפילה מתחלק לשלוש: מלכויות, זיכרונות, ושופרות, ובין חלק לחלק מופיעות תקיעות שופר.

***אוספים נתונים***

**משימה מס' 1**

לפניכם טבלה. העמודה הראשונה בטבלה מציגה את המבנה הקבוע, החוזר על עצמו בכל שלושת חלקי התפילה.

* השלימו את הטבלה, באמצעות ציטוטים מתאימים מהמחזור! (רק דוגמאות)[[31]](#footnote-31)

|  |  |  |  |
| --- | --- | --- | --- |
| **מבנה התפילה** | **מלכויות** | **זכרונות** | **שופרות** |
| **הקדמה – תפילה** |  |  |  |
| **פסוקים מתאימים –****3 מהתורה****3 מתהילים****3 מנביאים****1 מהתורה** |  |  |  |
| **בקשה** |  |  |  |
| **ברכה** |  |  |  |
| **תקיעת שופר** |

***בודקים נתונים***

**משימה מס' 2**

מדוע, לדעתכם, אחרי כל חלק (ולא רק אחרי "שופרות") מופיעות תקיעות שופר? מפני שהשופר קשור לכל שלושת החלקים! באמצעותו ממליכים (מלכויות), מזכירים זכויות (זיכרונות), ומקבלים את החוקים (שופרות).

**סיכום**

**משימה מס' 1**

**גלי**: מהות ראש השנה – המלכת ה' למלך.

השלימו:

כל שנה מחדש, ביום בריאת האדם, אנו ממליכים את ה' למלך עלינו. ה' דן אותנו ובודק האם אנו ראויים למלכותו. אנו, מצידנו, משתדלים להזכיר לו זכויות, ולקבל יחד עם מלכותו גם את חוקיו. הן קבלת המלכות, הן הזכרת הזכויות, והן זכירת החוקים, נעשים על ידי השופר, המצווה העיקרית של ראש השנה.

***חושבים , מרגישים ויוצרים***

 **משימה מס' 2**

בחרו באחת המשימות שלפניכם!

1. פנו אליכם מעיתון מפורסם, וביקשו שתכינו סקירה קצרה על מהות ראש השנה. האם תצליחו לעמוד במשימה? זכרו, קהל הקוראים שלכם לא יודע שום דבר על ראש השנה!
2. הכינו פרסומת, הקוראת ליהודים להגיע לבית הכנסת לשמוע תקיעת שופר. התייחסו בפרסומת זו למהות ראש השנה, ולתפקידיו העיקריים של השופר!
3. חברו דו שיח בין ליבי לאורחיה, ליד שולחן החג. בדו שיח זה ישאלו האורחים שאלות שונות על ראש השנה, וליבי תענה להם. הסתמכו על הנלמד ביחידה!

**יחידה 8: יום הכיפורים בבית המקדש**

ביחידה זו נלמד על עבודתו של הכהן הגדול בבית המקדש ביום הקדוש ביותר בשנה – יום הכיפורים.

**מטרות**:

- התלמיד יכיר את השלבים העיקריים בעבודת הכהן הגדול ביום הכיפורים.

- התלמיד יבין את הטעם לחלק ממרכיבי העבודה.

- התלמיד יקביל בין עבודת יום הכיפורים בבית המקדש, לבין יום הכיפורים בימינו.

**רעיונות**:

- "אין הקטגור נעשה סנגור" – דבר המזכיר על חטא לא יוכל להוות זכות.

- "ונשלמה פרים שפתינו" – בימינו התפילה והלימוד מהווים תחליף לקורבנות.

- תפילה הנאמרת היום מכל הלב מתקבלת לפני ה' כמו תפילתו של הכהן הגדול ביום הכיפורים בבית במקדש.

**מושגים**:

כהן גדול, בית המקדש, עזרה, קודש (היכל), קודש הקודשים, בגדי זהב, חטא העגל, בגדי לבן, קטורת, שעיר לעזאזל, וידוי, השם המפורש.

**מהלך השיעור**:

1. **פתיחה** – גלי חולם להיות נוכח בעת עבודת הכהן הגדול בבית המקדש.
2. **גוף השיעור** –
* **ההכנות לעבודה** – משימה 1 – חושבים, מרגישים ויוצרים, משימה 2 – איסוף נתונים, משימה 3 – בדיקת נתונים. (רעיון מרכזי: עבודה כל כך קשה ואחראית דורשת הכנות רבות).
* **בגדי זהב ובגדי לבן** – משימה 1 -2 – איסוף נתונים. משימה 3 – בדיקת נתונים. (רעיון מרכזי: בגדי הזהב אינם מתאימים לעבודת יום כיפור, כי מזכירים על חטא העגל).
* **וידוי** – משימה 1- איסוף נתונים. 2-4- בדיקת נתונים. (רעיון מרכזי: ומשתחווה הכהן מתוודה על עצמו, ורק בהיותו נקי יכול לבקש על העם. הווידוי מהווה חלק מתהליך ההיטהרות – כדי להתנקות – יש לזכור את המעשים הלא טובים).-
* **הגורל – שעיר לה' ושעיר לעזאזל** – העשרה - משימות 1-3 – איסוף נתונים. (רעיון מרכזי: ה' מוכן לקבל מאתנו כפרה, ולסלוח לנו על החטאים).
* **כניסת הכהן הגדול לקודש הקודשים** – משימה 1 – איסוף נתונים, 2- בדיקת נתונים, 3 – חושבים, מרגישים ויוצרים (רעיון מרכזי: מפגש בין האיש הקדוש ביותר, המקום הקדוש ביותר, והזמן הקדוש ביותר – נקודת שיא- והכל כדי לכפר על האיש הנמוך ביותר ומלא החטאים).
* **יציאת הכהן הגדול מקודש הקודשים** – 1 – איסוף. 2-3 – **העשרה**: בדיקת נתונים. (רעיון מרכזי: משמעות תפילת הכהן הגדול, והפיוט "מראה כהן"- הכהן הגדול גרם להתרגשות לכל העם- הוא טיהר אותם, תפילתם התקבלה ).
1. **סיכום** – 1 – סיכום העבודות. 2-3 – הקבלה בין יום כיפור במקדש לימינו (רעיון מרכזי: בימינו – עבודתנו היא תפילה ועכשיו העבודה הרוחנית מעמידה אותנו במקום אחראי יותר מפעם) 4-5 – משימות יצירתיות.

**פתיחה**:

המורה מספרת:

כיתתו של גלי נטלה על עצמה פרויקט ייחודי, להכין תערוכה על עבודתו של הכהן הגדול ביום הכיפורים. גלי וחבריו הבינו, שכדי להכין את המוצגים, עליהם להעמיק את הידע שלהם בנושא התערוכה. ימים שלמים בילה גלי בספרייה, תוך איסוף חומר. אולם, הוא חש שכל מה שאסף אינו מספיק...

"אינה דומה קריאה לראיה! לו יכולתי להיות נוכח בבית המקדש, ולראות הכל במו עיניי"... חשב לעצמו גלי...

באותו לילה, כאשר שכב לישון, לא דמיין לעצמו שיתעורר במקום ובזמן אחר...

**יום הכיפורים בבית המקדש\ דף לתלמיד**

 **עמ' 131 ציור 19 תיאור גלי והמוני אנשים הולכים בלילה לעבר בית המקדש התקופה: תקופת בית המקדש הלבוש והנוף בהתאם- במקום יש תיאור**

 **עמ' 131**

**מתוך מכון המקדש- יש להתקשר אליהם והם ישלחו- כבר קנו מהם את רוב התמונות**

תמונת ביהמ"ק)**,** (תמונה של כהן גדול בשמונה בגדים, עם שמות הבגדים), תמונה של כהן

בבגדי לבן), אפשר לקחת תמונות ממסכת יומא בהוצאת מכון המקדש.

התמונות: 1. הכהן הגדול מתוודה על הפר. 2. הכהן הגדול עורך הגרלה בין שני השעירים. 3. הכהן נכנס להקטיר קטורת בקודש הקודשים).

תמונה ב' – הכהן הגדול מניח לוחית אחת על השעיר העומד מימינו, ואת השניה – על השעיר העומד משמאלו[[32]](#footnote-32).

תמונה ג' – הכהן מסמן את השעיר ל"עזאזל" בעזרת חוט צמר אדום על הקרניים.

תמונה ד' – הכהן מסמן את השעיר ל"ה'" בעזרת חוט צמר אדום על הצוואר.

ציור 20 : של ילד עם ענן שיוצא מהראש, ולב גדול

,

"קום, מאוחר כבר... עוד מעט לא יישאר מקום..." קרא מישהו, וטלטל את כתפו.

"אבל עדיין לילה", מלמל גלי, "חושך"... אולם, האלמוני סירב לעזבו לנפשו...

גלי נאנח, ופקח את עיניו. להפתעתו, גילה שהוא ישן במיטה זרה, בחדר לא מוכר. לידו עמד ילד בן גילו, והושיט לו קערה וכלי מלא מים: "טול ידיים, ובוא!"

השניים יצאו אל צינת הלילה. הם צעדו במהירות בסמטאות מרוצפות אבן, כשסביבם צועדים עוד מאות יהודים.

"לאן הולכים?" שאל גלי.

"לבית המקדש! הכהן הגדול תיכף מתחיל את עבודתו! אם נתמהמה, העזרה (חצר בית המקדש) תהיה מלאה, ולא נוכל להיכנס!"

"הולכים לבית המקדש?" התרגש גלי, והחיש את צעדיו.

**ההכנות לעבודה**

בדרך פגשו עוד שני ילדים בני גילם.

"גמר חתימה טובה, שלום!" קראו הילדים לעבר מלווהו של גלי.

"גמר חתימה טובה", השיב שהילד. גלי כבר ידע את שמו, שלום.

"גמר חתימה טובה"... לחש גלי, והבין. יום כיפור היום!

"מעניין איך נראה יום הכיפורים בבית המקדש..." הרהר בקול.

"היום מצפה לכהן הגדול עבודה קשה ואחראית. בעבדותו תלויה הכפרה של עם ישראל. ", סיפר שלום, "העם מתפלל להצלחתו, ומשתדל להטהר מהחטאים ולהוסיף במעשים טובים, כדי שעבודת הכהן הגדול תתקבל. הכהן הגדול מודע לכך, שעיני כולם נשואות אליו, ומתכונן לעבודה כבר שבוע שלם ".

"שבוע שלם?" התפלא גלי.

"כן", השיב שלום, "חבל שלא היית כאן לפני שבוע, ולא ראית את העם, המלווה את הכהן הגדול לבית המקדש... זה היה מעמד מרגש ביותר! אנשים, נשים וטף יצאו מבתיהם... המלך בכבודו ובעצמו יצא ללוות את הכהן הגדול! אחריו צעדו לויים, לבושים בבגדי משי בצבע תכלת, וכהנים לבושי בגדי משי לבנים... וכשהגיעו כולם לבית המקדש התפללו תפילה נרגשת... אחר כך הלכו, והכהן נשאר להתכונן"[[33]](#footnote-33).

***חושבים , מרגישים, יוצרים***

**משימה מס' 1**

1. כל תלמידי כיתה ו' ברחו משיעור אנגלית. ההנהלה שוקלת לבטל את הטיול השנתי, כעונש על התעלול. הילדים חוששים מאוד מפני העונש, ומחליטים לשלוח נציג, שיבקש סליחה בשם כולם, וינסה לפייס את ההנהלה.
* מי, לדעתכם, נבחר לתפקיד אחראי שכזה (אופי, תכונות)?
* כיצד עליו להתכונן לתפקיד האחראי?
* למה מצפים ממנו ילדי הכיתה?
* אילו מחשבות חולפות בראשו של הנציג, ביודעו את הציפיות?
* כיצד יכולים ילדי הכיתה לסייע לנציג, כדי ששליחותו תסתיים בהצלחה?
1. תפקידו של הכהן הגדול חשוב ואחראי פי כמה: בעבודתו תלוי גורלו של עם ישראל כולו! אם יצליח בעבודתו, יתכפרו החטאים, ועם ישראל ייחתם לשנה טובה ומתוקה.
* כיצד, לדעתכם, יתכונן לתפקיד האחראי?
* מהן ציפיות העם ממנו?
* אילו מחשבות עוברות בראשו?
* איך העם מסייע לכהן הגדול ולעצמו בעצם במילוי תפקידו?

**גלי**: איך הכהן הגדול מתכונן לעבודתו האחראית?

***אוספים נתונים***

**משימה מס' 2**

לפניכם רשימה, שהכין לעצמו הכהן הגדול. חלק מהמילים נמחקו. השלימו אותן!

1. שבעה ימים לפני יום הכיפורים עלי לעזוב את ביתי וללכת לבית המקדש. שם אשהה עד אחרי יום הכיפורים[[34]](#footnote-34).
2. אתאמן בעבודות בית המקדש, כגון: הקרבת הקורבנות, הדלקת המנורה, הקטרת הקטורת. כך אהיה מוכן לעבודת יום הכיפורים[[35]](#footnote-35).
3. אלמד עם החכמים את כל ההלכות הדרושות לעבודת יום הכיפורים[[36]](#footnote-36).
4. אשבע לחכמים שאבצע את עבודתי כראוי, בדיוק לפי ההלכה[[37]](#footnote-37).
5. בליל יום כיפור לא אישן, אלא אעסוק בתורה.

תרמילון: הלכות, אישן, עבודות, ביתי, חכמים, יום הכיפורים, בית המקדש, אשבע.

***בודקים נתונים***

**משימה מס' 3**

הכהן והחכמים חוזרים יחד על הלכות עבודת יום הכיפורים מדי יום, במשך שבוע שלם. מה ניתן להסיק מכך לגבי עבודת יום הכיפורים? שמדובר בעבודה מורכבת ביותר, בה כל פרט צריך להתבצע בתכלית הדיוק[[38]](#footnote-38).

**בגדי זהב ובגדי לבן**

ממרחק הבחינו בהר הבית, עליו התנשא מבנה מרשים, בנוי אבנים גדולות וחזקות. שערי הבניין היו עשויים זהב נוצץ... (להוסיף - תמונת ביהמ"ק)

"בניין יפהפה!" התפעל גלי, בעודם מתקדמים במעלה ההר.

עוד טרם קראו התרנגולים, אך העזרה כבר היתה מלאה. בקושי הצליחו להדחק פנימה... "כל כך צפוף"... לחש גלי.

"ש... תיכף הכהן הגדול יתחיל את עבודתו", לחש שלום והצביע קדימה. גלי הבחין בדמות תמירה, לבושה בבגדי פאר.

"זה הכהן? יש לו בגדים כל כך יפים!" התפעל גלי.

***אוספים נתונים***

**משימה מס' 1**

לפניכם תמונה של הכהן הגדול, בשמונה בגדי הכהונה. (תמונה של כהן גדול בשמונה בגדים, עם שמות הבגדים).

בגדים אלו מכונים "בגדי זהב", למרות שרק בארבעה מתוכם יש זהב. סמנו בגדים אלו! ציץ, מעיל, חושן, אפוד[[39]](#footnote-39).

לאחר שהכהן הגדול מדליק את המנורה, ומקריב מספר קורבנות, הוא נעלם לזמן מה, ושב.

**גלי**: הכהן הגדול הלך להחליף בגדים! עכשיו הוא לובש בגדים לבנים! למה הוא הוריד את הבגדים היפים שהיו עליו בתחילת היום?

**שלום**: עבודת יום הכיפורים מורכבת משני סוגי עבודה – עבודות רגילות, שעושים בבית המקדש מדי יום, ועבודות המיוחדות להיום הכיפורים. התורה מצווה, שאת העבודות המיוחדות של יום הכיפורים יעשה הכהן בבגדים מיוחדים – בגדי לבן! לכן, הכהן הגדול יחליף היום חמש פעמים את בגדיו, מזהב ללבן, ומלבן לזהב, בהתאם לסוג העבודה.

**משימה מס' 2**

קרא את הפסוק שלפניכם: (כדאי להוסיף תמונה של כהן בבגדי לבן)

"כתונת בד ילבש ומכנסי בד יהיו על בשרו, ובאבנט בד יחגור, ובמצנפת בד יצנוף" (ויקרא ט"ז, ד').

1. כמה בגדים לובש הכהן הגדול לעבודות המיוחדות ליום הכיפורים? מהם? 4 – כתונת, מכנסיים, אבנט, מצנפת.
2. מה משותף לבגדים אלו? הם עשויים מבד לבן (הנקרא בוץ), וללא זהב.

***בודקים נתונים*[[40]](#footnote-40)**

**משימה מס' 3**

**גלי**: לדעתי, בגדי הזהב הרבה יותר מרשימים, למה צריך הכהן להורידם, וללבוש בגדים לבנים?

**שלום**: מפני ש"אין הקטגור (המאשים) נעשה סנגור (מלמד זכות)"

**גלי**: מה? אני לא מבין מה אתה אומר!

**שלום**: בגדי הזהב מזכירים חטא גדול שעשה עם ישראל, זמן קצר אחרי מתן תורה, בעוד משה רבנו שהה במרום...

1. מהו החטא? חטא העגל.
2. מדוע בגדי הזהב מזכירים חטא זה? מפני שהעגל נעשה מזהב. עם ישראל השתמש בזהב כדי לחטוא!
3. השלימו את דבריו של גלי:

עכשיו אני מבין! הזהב מזכיר על חטא העגל, ולכן בגדי זהב אינם מתאימים לעבודות המיוחדות ליום הכיפורים, עבודות שמטרתן לכפר על חטאי עם ישראל!

**וידוי**

***אוספים נתונים***

הכהן ניגש אל פר, הניצב סמוך למזבח, מניח עליו את ידיו, ואומר **וידוי**, מבקש סליחה מה' על חטאים. פניו רציניות וקולו מתחנן, כעבד הניצב לפני מלך.

**משימה מס' 1**

1. **שלום**: במהלך יום הכיפורים אומר הכהן הגדול 3 ווידויים[[41]](#footnote-41)

לפניכם ציטוטים משלושת הווידויים. כתבו על מי הוא מתפלל בכל אחד מהם!

"כפר נא לחטאים לעוונות ולפשעים... ככתוב בתורת משה עבדך מפי כבודך: "כי ביום הזה יכפר עליכם לטהר אתכם מכל חטאותיכם לפני ה'".

1. אנא ה', חטאתי, עויתי, פשעתי לפניך, אני וביתי...
2. אנא ה', חטאתי, עויתי, פשעתי לפניך אני ובני אהרון...
3. אנא ה', חטאו, עוו, פשעו לפניך עמך בית ישראל...

1.על משפחתו. 2. על הכהנים. 3. על עם ישראל.

***בודקים נתונים***

**משימה מס' 2**

גלי: רק עכשיו הסברת לי שאסור להזכיר חטאים... אז למה לומר ווידוי?

שלום: אנו לא מזכירים עניינים שליליים, שאינם קשורים ישירות למשפט... אבל איך אפשר לא לבקש סליחה על חטאים שעשינו במשך השנה, ושעליהם ה' דן אותנו היום?[[42]](#footnote-42)

אחד הצדיקים[[43]](#footnote-43) הסביר פעם: הקב"ה זוכר רק את הנשכחות.

אם אדם עשה מעשה טוב, ושוכח (כלומר, אינו מתגאה) – ה' זוכר את המעשה הטוב. אך אם האדם מתגאה במעשה הטוב שלו – אז הקב"ה אינו רוצה לזכור את המעשה הזה.

אם אדם עשה עבירה ושכח אותה (כלומר, אינו מצטער) – הקב"ה זוכר אותה. ואם אדם עשה עבירה וזוכר אותה, ומתחרט עליה – אז ה' אינו רוצה לזכור עבירה זו.

הסבירו את הסיבה לאמירת הווידוי! אם אנחנו זוכרים את החטאים שלנו ומתוודים עליהם – ה' סולח לנו, ושוכח את החטאים. אך אם לא נתוודה אלא נעדיף לשכוח – ה' ימשיך לזכור אותם...

**משימה מס 3**

1. לתפקיד הנציג היו שני מועמדים – ברוך – השובב והנמרץ, שכל שיעור זוכה לקבל גערה ממורה, ואלכסנדר, ילד חרוץ, שאהוב על המורים. אתם מי הייתם בוחרים לתפקיד? נמקו מדוע! **את אלכסנדר. אם השליח עצמו נקי מחטאים, דבריו יתקבלו יותר על ידי ההנהלה.**
2. **השלימו את דבריו של גלי:**

 **גלי: נראה לי שזו הסיבה לסדר הווידויים! הכהן מתוודה תחילה על חטאיו הפרטיים, ורק לאחר שהוא נקי מכל חטא, יכול לכפר על העם.** [[44]](#footnote-44).-

תוך כדי הווידוי, מזכיר הכהן את **שם ה' המפורש**. השם הקדוש ביותר, אותו אסור לאיש להזכיר, רק לכהן הגדול, בבית המקדש!

כאשר שמע העם את השם המפורש, כרעו כולם והשתחוו – ממש נשכבו על הרצפה! גם גלי ושלום הנרגשים נפלו על פניהם, והתוודו על חטאיהם.

כל אחד הזכיר את חטאיו, שחטא במשך השנה, וביקש סליחה מה'.

גלי התפעל מהנס הגדול!

 **משימה מס' 4\*\*\***

1. מי תופס מקום רב יותר, אדם שעומד, או אדם ששוכב? אדם ששוכב.
2. מהו הנס, בגללו מתפעל גלי? שהעם עמד בעזרה בצפיפות, אך כאשר השתחוו, היה מקום לכולם.
3. שלום: שים לב למרחק הגדול שנוצר בין האנשים, כאשר הם משתחווים ומתוודים על חטאיהם!

מה לדעתכם הסיבה לכך, שה' עשה נס כל כך גדול, שלא רק שהיה מקום לכולם להשתחוות, אלא אף היו רווחים גדולים בין איש לרעהו? כדי שלא ישמעו זה את וידויו של זה ויגרמו זה לזה להתבייש.

**הגורל – שעיר לה' ושעיר לעזאזל\*\*\*[[45]](#footnote-45)-**

***אוספים נתונים***

הכהן הגדול ניגש אל שני שעירים, אשר עמדו בעזרה, וערך הגרלה.

**משימה מס' 1\*\*\***

תארו את מעשי הכהן הגדול, על פי התמונות שלפניכם!

1. תמונה א – הכהן הגדול מוציא שתי לוחיות זהב מתוך תיבה. על אחת כתוב: "**לה'**" ועל השניה: "**לעזאזל**".
2. תמונה ב' – הכהן הגדול מניח לוחית אחת על השעיר העומד מימינו, ואת השניה – על השעיר העומד משמאלו[[46]](#footnote-46).
3. תמונה ג' – הכהן מסמן את השעיר ל"עזאזל" בעזרת חוט צמר אדום על הקרניים.
4. תמונה ד' – הכהן מסמן את השעיר ל"ה'" בעזרת חוט צמר אדום על הצוואר.

גלי הביט במעשיו של הכהן הגדול בפליאה גדולה...

**גלי**: מה הכהן עושה? מה מטרת ההגרלה?

**שלום**: מטרת ההגרלה: להחליט מה יעלה בגורלו של כל אחד מהשעירים. השעיר עליו נפל הגורל "לה'" – יוקרב בבית המקדש, ויכפר על עבירות קלות של עם ישראל. השעיר עליו נפל הגורל "לעזאזל" – ישלח למדבר, שם יופל מצוק, כדי לכפר על העבירות החמורות יותר.

**משימה מס' 2\*\*\***

א. השלימו את הטבלה שלפניכם: ליבנות טבלה

|  |  |  |
| --- | --- | --- |
|  | השעיר שעלה בגורלו - לה' | השעיר שעלה בגורל - לעזזאל |
| מקום סימון השעיר | חוט על הצוואר | חוט בין הקרניים |
| ייעודו | יוקרב על המזבח | ישלח למדבר |
| המטרה | כפרה על עבירות קלות | כפרה על חטאים חמורים |

ב. מהי, לדעתכם, מטרת הסימון של השעירים? שלא יתבלבלו בינם לבין שעירים אחרים, ושיזכרו מה גורלו של כל אחד מהם, על פי ההגרלה שערך הכהן.

**משימה מס' 3\*\*\***

**שלום**: יש סיבה נוספת לכך שקושרים חוט אדום על קרניו של ה"שעיר לעזאזל".

אם ה' יסלח על חטאי עם ישראל, החוט הקשור לקרני השעיר הנשלח לעזאזל יהפך מאדום ללבן.

* השלימו: הפיכת החוט האדום ללבן מסמלת שה' מחל על החטאים[[47]](#footnote-47).

**כניסת הכהן אל קודש הקודשים**

 שלום: הבט, הכהן הגדול לוקח מחתה מלאה גחלים, וכף זהב מלאה בקטורת (אבקה ששריפתה יוצרת ריח נעים), וצועד אל הפרוכת, המבדילה בין הקודש ל**קודש הקודשים**!

***אוספים נתונים***

**משימה מס' 1**

1. קראו את המקור שלפניכם:

**כל ארץ ישראל** מקודשת מכל הארצות**, ירושלים** מקודשת משאר עיירות**, הר הבית** מקודש ממנה**...** **ההיכל (הקודש)** מקודש יותר, **בית קודש הקודשים** מקודש ממנו, שרק הכהן הגדול ביום הכיפורים יכול להיכנס לשם...(עפ"י הרמב"ם, הלכות בית הבחירה פרק ז').

ב. השלימו את דרגות הקדושה הקיימות בעולם בתרשים שלפניכם! (לצייר פירמידה בה 6 דרגות, והדרגה התחתונה – ארצות העולם)

ג. לפניכם רשימת אנשים, שבצו אותה בתרשים, על פי דרגות הקדושה בעם היהודי! (פירמידה בה 4 דרגות...):

יהודי, לוי, כהן, כהן גדול.

ג. לפניכם רשימת תאריכים. שבצו אותם בתרשים, על פי דרגות הקדושה בלוח השנה! (פירמידה בה 3 דרגות).

יום חול, שבת ומועדים, יום הכיפורים.

***בודקים נתונים***

**משימה מס' 2**

שלום לחש בהתרגשות: הגענו לשיא! נקודת מפגש בין האיש הקדוש ביותר, לזמן הקדוש ביותר בשנה, ולמקום הקדוש ביותר בעולם! מפגש זה מתרחש רק פעם אחת בשנה! (להוסיף תמונה של כהן מקטיר קטורת בק"ק)

והכל – כדי לכפר על כל אחד מישראל,.[[48]](#footnote-48)!

השלימו את התרשים שלפניכם:

**גלי**: מה יעשה הכהן הגדול בקודש הקודשים?

**שלום**: הוא יניח את הקטורת על הגחלים, בין בדיו של ארון הברית[[49]](#footnote-49). לאחר שקודש הקודשים יתמלא עשן – ייצא!

הכהן הגדול נעלם מאחורי הפרוכת, המבדילה בין הקודש לקודש הקודשים. גלי הביט סביבו, וראה כי הקהל שרוי במתח עצום. שפתי כולם רחשו תפילה חרישית, בעוד העיניים מביטות קדימה, מצפות לראות את הכהן יוצא.

***חושבים , מרגישים ויוצרים***

**משימה מס' 3**

**שלום**: קודש קודשים הוא מקום כל כך קדוש... כל תנועה ואפילו כל מחשבה

צריכות להיות מדויקות בתכלית... והכהן עצמו, כשנכנס לקודש הקודשים, צריך להיות נקי מכל חטא ועוון... אחרת... עלול להתרחש אסון![[50]](#footnote-50)

* העם הממתין לכהן שרוי במתח עצום. רשמו אילו מחשבות עוברות לאנשים בראש, ואילו רגשות ממלאים את ליבם! (לצייר תמונה של ילד עם ענן שיוצא מהראש, ולב גדול)

.- כיצד העם יכול לסייע בעבודת הכהן?

**יציאת הכהן הגדול מקודש הקודשים**

העם נאנח לרווחה, הכהן הגדול הופיע בפתח, בריא ושלם. ברוך ה'!

שלום סיפר לגלי, שמיד אחרי יציאתו מקודש הקודשים, התפלל הכהן הגדול תפילה קצרה על עם ישראל[[51]](#footnote-51).

***אוספים נתונים***

**משימה מס' 1**

עיינו במחזור, וכתבו על מה ביקש הכהן הגדול בתפלתו: 1. גשמים. 2. פרנסה טובה לעם ישראל. 3.יבול בשפע. 4. שלא יילקח השלטון מבית דוד.

***בודקים נתונים***

**משימה מס' 2\*\*\***

כאמור, התפילה של הכהן היתה קצרה. שערו מדוע! (רמז: חשבו על העם הממתין במתח בעזרה...) התפילה היתה קצרה כדי שהעם לא ילחץ יותר מדי, מכך שהכהן אינו מופיע בפתח...

העם עמד נרגש, והביט בכהן הגדול, שייצא בשלום מקודש הקודשים. איש לא חש לא ברעב לא בצמא ולא בעייפות. כולם היו עסוקים בתפילה לה' שיקבל את עבודת הכהן, שיכפר על עונותיהם, כולם הבטיחו לשפר את מעשיהם, ולהיות טובים יותר.

**משימה מס' 3\*\*\*[[52]](#footnote-52)**

 עיינו במחזורים, וקראו את הפיוט, המתאר את מראה הכהן הגדול בצאתו מקודש הקודשים[[53]](#footnote-53).

1. למה מדמה מחבר הפיוט את מראהו של הכהן הגדול? כתבו או ציירו לפחות שלושה דימויים! קשת בענן, ורד בגינת חמד, כתר על ראש המלך.
2. מה משותף לכל הדימויים? בחרו בתשובה הנכונה! א. ביטוי של יופי. ב. ביטוי של אכזבה. ג. ביטוי של מבוכה. ד. ביטוי של הפתעה.
3. מדוע, לדעתכם, מתואר הכהן הגדול באופן כזה? מדוע הוא נראה כך בעיני העם[[54]](#footnote-54)? 1. בגדיו יפים. 2. קדושה אופפת אותו, לאחר שהיה במקום כל כך קדוש. 3. העם השתוקק לראותו, ולכן מראהו כה נהדר בעיניהם 4. מראהו (הופעתו חי) מסמל שתשובת העם התקבלה. 5. העם אסיר תודה לכהן, שהיה נציגם לפני הקב"ה.[[55]](#footnote-55) –

 הערב ירד. כוכבים נראו בשמים. יום הכיפורים, היום הקדוש ביותר בשנה הסתיים. אולם, האנשים לא מיהרו הביתה, לפתוח את הצום. כולם ליוו את הכהן הגדול לביתו, וכל אחד השתדל לגשת אליו ולברך אותו. כולם שמחו, שה' סלח לנו על החטאים!

**סיכום**

**משימה מס' 1**

1. לפניכם תמונות. כתבו מתחת לכל תמונה איזה שלב בעבודת יום הכיפורים היא מבטאת! (אפשר לקחת תמונות ממסכת יומא בהוצאת מכון המקדש.

התמונות: 1. הכהן הגדול מתוודה על הפר. 2. הכהן הגדול עורך הגרלה בין שני השעירים. 3. הכהן נכנס להקטיר קטורת בקודש הקודשים).

1. מספרו את התמונות, לפי סדר הפעולות שעשה הכהן הגדול!

**משימה מס' 2**

גלי פקח את עיניו, ולתדהמתו גילה כי הוא יישן במיטתו, בחדרו האהוב.

**גלי**: זה היה סתם חלום... אוי, כמה חבל... אבל מה נעשה ביום הכיפורים, אם אין בית מקדש בירושלים? כיצד נכפר על חטאינו?

**ליבי**: למדנו בכיתה ש...

ליבי פתחה את המחברת והראתה לגלי את הציטוט הבא:

"ועכשיו בעוונותינו שאין לנו לא מקדש ולא כהן גדול, ולא בגדי שרד ולא קורבנות, נהגו כל ישראל לעבוד ביום זה בתפילות ובתחנונים, וכמו שכתוב: "ונשלמה פרים שפתינו" (התפילה, היוצאת משפתינו, תחליף את הקורבנות).

הדגישו את המשפט, המסביר מה עלינו לעשות בימים אלו, כשאין בית מקדש! [[56]](#footnote-56).

**משימה מס' 3 האחריות היום בהשוואה לעבר**

**גלי**: היום, כשאין כהן גדול ואין בית המקדש, מוטלת עלינו אחריות גדולה יותר... אולי, במובן מסויים, כולנו בתפקיד כהן גדול...

מתחו קו בין דברים דומים/ מקבילים בזמן הבית ובימים אלו[[57]](#footnote-57).

**בזמן הזה**:

* אנחנו אומרים ווידויים
* יהודים לובשים בגדים לבנים, ולא מתקשטים בזהב
* אנחנו משתחווים בקריאת סדר העבודה
* העם מתפלל, וקורא את סדר העבודה
* כפרות

**בזמן הבית**:

* הכהן הגדול עובד בבית המקדש
* הכהן הגדול לובש בגדים לבנים
* השעיר לעזאזל
* הכהן מתוודה על חטאיו וחטאי העם.
* העם כורע ומשתחווה

***חושבים , מרגישים ויוצרים***

גלי דפדף במחזור, וגילה דבר מעניין:

לאחר שמסיימים לקרוא על עבודתו של הכהן הגדול ביום הכיפורים, אומרים: "**ובכן, כמו ששמעת תפלת כהן גדול בהיכל, כמו כן מפינו תשמע ותושיע**", ולאחר מכן מבקשים מה' שנה טובה, מכל הבחינות.

גלי סיפר תגליתו לליבי, וליבי התרגשה, כמו תמיד:

**ליבי**: וואו, זה כל כך מרגש! למרות שאין לנו בית מקדש, ה' מקבל את התפילות שלנו, משל נאמרו על ידי הכהן הגדול, היהודי הקדוש ביותר, בצאתו מקודש הקודשים, המקום הקדוש ביותר![[58]](#footnote-58)

**משימה מס' 4**

על מה תרצו לבקש בתפלת יום הכיפורים?

**משימה מס' 5**

בקשו מבני משפחה ומכרים לספר לכם על מקרים בהם התפללו מכל הלב, וזכו שתפלתם תענה.

ב"ה

**יחידה 9: "ושמחת בחגך"**

ביחידה זו נלמד על חג הסוכות, החג בו נצטווינו לשמוח שמחה יתרה.

**מטרות**:

* התלמיד יכיר בייחודיות של חג הסוכות – חג שיש בו מצוות שמחה מיוחדת.
* התלמיד יבדוק כיצד השמחה באה לידי ביטוי ביום טוב. (עונג יום טוב).
* התלמיד ישווה בין מנהג שמחת בית השואבה בזמן הבית ובימינו.
* התלמיד ידע את דיני חול המועד.
* התלמיד יבין את הטעם לקביעת "אסרו חג".
* התלמיד יסיק ששמחה אמיתית היא שמחה המגיעה בעקבות נתינה לזולת (לשמח אחרים), ובעקבות קיום רצון ה' (שמחת מצווה).

**רעיונות**:

* שמחה אמיתית מגיעה בעקבות נתינה.
* מצווה שמקיימים מתוך שמחה היא מצווה איכותית יותר.
* השמחה מזרזת את הגאולה.

**מושגים**:

יום טוב, מצוות "ושמחת בחגך", שמחת מצווה, עונג יום טוב, חול המועד, דבר האבד, שמחת בית השואבה, ניסוך המים, אסרו חג.

 **מהלך השיעור**:

1. **פתיחה**

– גלי מקבל מכתב מחבר, הגר בארץ ישראל. החבר מעתיק למכתבו דפי יומן של ילד החי בזמן הבית.

1. **גוף השיעור** -
* שמחה ביום טוב – 1 - איסוף נותנים. 2-3– בדיקת נתונים. 4 – חושבים, מרגישים ויוצרים (מצוות השמחה המיוחדת בחג הסוכות, ביטוייה בדיני החג, ועד כמה חשוב לשתף בשמחה זו את העניים והאומללים).
* חול המועד – 1- אוספים נתונים. 2-3 – בודקים נתונים (הגדרת חול המועד – כימים שבין יום טוב לחול, והכרות עם דיני חול המועד העיקריים).
* שמחה בחול המועד – 1 – איסוף נתונים. 2,5 – בדיקת נתונים. 3-4 – חושבים, מרגישים ויוצרים. (שמחת בית השואבה בזמן הבית ובימינו. חשיבות השמחה בעבודת ה', וכוחה של השמחה לזרז גאולה).
* שמחה באסרו חג – 1-3– איסוף נתונים. 4 – בדיקת נתונים. (תוספת יום שמח אחרי החג, הנובעת מקושי להיפרד עם אווירת החג).
1. **סיכום**

 משימה מסכמת (הגדרות ודינים), ומשימה יצירתית.

בסוף השיעור, אם נותר זמן, תזכיר המורה עניינים נוספים, הקשורים לחג הסוכות: מצוות ישיבה בסוכה, דיני נטילת לולב.

"ושמחת בחגך" דף לתלמיד

עמ' 145

ציור 21: תמונה של בית המקדש. בחצר מתקיימת שמחת בית השואבה, אך הצייר שכח לצייר פרטים מסוימים. נסו להוסיף את הפרטים החסרים, על פי המתואר בקטע! (לצייר את העזרה. העם עומד, והחכמים רוקדים)

לשלב צילום של שמחת בית השואבה באחת מהערים בחמ"ע.

גלי אוחז בידיו מעטפה.

**ליבי**: קיבלת מכתב? ממי?

**גלי**: מיוסף. בן כיתתי, שעלה לא מזמן לארץ ישראל, יחד עם הוריו.

**ליבי**: מה הוא כותב?

**גלי**: את יכולה לקרוא!

לעצב כמכתב

**לגלי היקר!**

**מה שלומך?**

**מה חדש בבית הספר?**

**אצלי – הכל חדש. השפה, החברים, המורים, הנוף הנשקף מהחלון... זה לא קל. אבל, ב"ה, אין לי סיבות להתלונן. החיים בארץ מוצאים חן בעיניי!**

**לפני מספר ימים ביקרתי בירושלים. אתה מאמין? ביקרתי בירושלים עיר הקודש!**

**התפללתי בכותל המערבי, וסיירתי בעיר העתיקה.**

**המדריך סיפר לנו על ירושלים, בתקופת בית המקדש, ואף חילק לנו צילום מדפי יומן, שכתב ילד מירושלים, לפני למעלה מאלפיים שנה.**

**אני לא יודע האם מדובר בדפי יומן אמיתיים, או ביצירה של סופר בן ימינו... בכל אופן, המידע אמיתי לחלוטין. אני מעתיק את תוכן הדפים, בתקווה שתמצא בהם עניין.**

**להתראות,**

**יוסף**

**השמחה ביום טוב**

**ערב חג הסוכות**

**שלום לך יומני היקר!**

**אבי ואחיי הגדולים כבר סיימו לבנות את הסוכה.**

**הפעם היה זה מבצע קשה מתמיד.**

**יהודים מכל ארץ ישראל מגיעים לירושלים בחג הסוכות, וכל שנה ביתנו מתמלא באורחים. בשנים הקודמות שררה בסוכתנו צפיפות גדולה. השנה, החליט אבי לבנות סוכה גדולה יותר, כך שכולם יוכלו לשבת בה בנוח.**

**אבל כפי שאני מכיר את אבי, יהיה צפוף בכל מקרה... אם יש יותר מקום – יוזמנו יותר אורחים... אבל למי איכפת מהצפיפות? העיקר שיש מקום בלב!**

**אני אוהב את חג הסוכות.**

**חג הסוכות הוא החג היחיד, שהתורה מזכירה לגביו את מצוות השמחה לא פעם אחת, ולא פעמיים, אלא שלוש פעמים[[59]](#footnote-59)!**

**בכל החגים צריך לשמוח, אך בסוכות – צריך לשמוח שמחה יתרה. זו המצווה המיוחדת של החג!**

**סוכות הוא חג שכולו שמחה!**

**כמובן, כאשר אנחנו שמחים, אסור לנו לשכוח את כל העניים והאומללים. עלינו לשמח גם אותם, לדאוג להם, ולהזמינם אל שולחן החג. ורק אז – השמחה שלנו תוכל להיות שמחה מושלמת.**

**אני בטוח שהשנה, בזכות הסוכה הגדולה, נוכל להזמין יותר עניים, מאשר בשנים קודמות!**

***אוספים נתונים***

 **משימה מס' 1**

1. איזו מצווה מיוחדת יש בחג הסוכות? מצוות השמחה.
2. כיצד לומדים שבחג הסוכות דרושה שמחה יתרה? מכך שמצוות השמחה מוזכרת שלוש פעמים.

***בודקים נתונים***

 **משימה מס 2**

**גלי**: אני מוכרח לחקור, במה מתבטאת השמחה בחג הסוכות!

גלי פתח את ספרו של הרמב"ם, וקרא בקול:

"יש בכלל אותה שמחה לשמוח הוא ובניו ובני ביתו כל אחד כראוי לו:

הקטנים – נותן להם קליות ואגוזים ומגדנות (ממתקים). והנשים – קונה להן בגדים ותכשיטים נאים. והאנשים אוכלים בשר ושותים יין".

1. השלימו: לכבוד החג יש לתת לכל אחד מבני המשפחה את הדבר שמשמח אותו.

לדוג': הילדים מקבלים ממתקים.

1. **ליבי**: איזה כיף! נוכל לבקש מההורים שקיות מלאות של ממתקים!

מה עוד צריכים לעשות בחג, כדי לשמוח בו כראוי[[60]](#footnote-60)?

השלימו בעזרת תרמילון את דיני החג:

לכבוד החג מדליקים נרות, אוכלים שתי סעודות חגיגיות, שמגישים בהן מאכלים טעימים במיוחד, לובשים בגדים חגיגיים במיוחד[[61]](#footnote-61), וגם משתדלים לעסוק בלימוד תורה – כי דברי תורה משמחי לב.

תרמילון: תורה, סעודות, טעימים, נרות, בגדים

**משימה מס 3**

להלכה שמצא גלי היה המשך מעניין:

"וכשהוא אוכל ושותה חייב להאכיל לגר, ליתום ולאלמנה עם שאר העניים האומללים. אבל מי שנועל דלתות חצרו ואוכל ושותה הוא ובניו ואשתו ואינו מאכיל ומשקה לעניים ולמרי נפש, אין זו שמחת מצווה[[62]](#footnote-62), אלא שמחת כרסו (= בטנו, קיבתו)[[63]](#footnote-63)" (הרמב"ם, הלכות שביתת יום טוב פרק ו')

1. את מי עלינו לשמח, בנוסף לבני המשפחה? את העניים והאומללים.
2. האם תתכן שמחת מצווה אמיתית, אם לא משמחים אחרים? נמקו!

לא. אדם שחושב רק על עצמו, ואינו חושב על אחרים, מוכיח שכל סעודתו אינה לשם שמים, אלא רק כדי למלא את בטנו. וזו אינה שמחת מצווה.

1. \*\*\*לפניכם פסוק מהתורה, והסבר של חז"ל לפסוק זה:

"ושמחת בחגך אתה ובנך ובתך ועבדך ואמתך והלוי והגר והיתום והאלמנה אשר בשעריך" (דברים ט"ז).

אמר הקב"ה: ארבעה בני בית יש לך: בנך, בתך, עבדך ואמתך. וכנגדם יש לי גם כן ארבעה: הלוי, הגר, היתום והאלמנה. אם אתה משמח את שלי – אני משמח את שלך[[64]](#footnote-64).

1. השלימו:

|  |  |  |
| --- | --- | --- |
|  | בני הבית של האדם | בני הבית של הקב"ה[[65]](#footnote-65) |
| 1 | בנך | לוי |
| 2 | בתך | גר |
| 3 | עבדך | יתום |
| 4 | אמתך | אלמנה |

ב. "אם אתה משמח את שלי – אני משמח את שלך" - מה השכר של מי שמשתף חלשים ואומללים בשמחה שלו? הקב"ה משמח אותו ואת בני משפחתו.

***חושבים , מרגישים ויוצרים***

**משימה מס' 4**

 **ליבי**: שמעתי לאחרונה סיפור על ילדה בשם חני, שהזמינה חברות לביתה, לחגוג מסיבת יום הולדת. מספר ימים לפני המסיבה, נודע לה שילדה אחרת מכיתתה, דינה, נולדה גם באותו יום, והשנה החליטה לערוך מסיבת יום הולדת בביתה. חני היתה מקובלת בחברה, ודינה – לא. חני הבינה שאם היא תעשה מסיבה בביתה, אף אחת לא תגיע למסיבה של דינה. חני התלבטה, ולבסוף החליטה לערוך מסיבת יום הולדת משותפת, לה ולדינה. באותה שנה, מסיבת יום ההולדת של חני היתה שמחה במיוחד.

1. "חני התלבטה" – אילו מחשבות עברו לחני בראש? (לצייר ראש של ילדה, וענן מחשבות ריק – בתוכו אפשר להשלים).
2. מדוע, לדעתכם, באותה שנה, מסיבת יום ההולדת של חני היתה שמחה במיוחד? שמחה אמיתית מגיעה כאשר יוצאים מעצמינו וחושבים על הזולת, כשנותנים ומשמחים אחרים.

**חול המועד**

גלי וליבי המשיכו לקרוא את דפי היומן:

**אני מחכה בקוצר רוח לימי חול המועד.**

**אני כל כך אוהב את האווירה המיוחדת, השוררת בירושלים בימים אלו...**

***אוספים נתונים***

 **משימה מס' 1**

לפניכם דף מלוח שנה, ובו כל ימי חג הסוכות. צבעו את ימי "חול המועד" בצבע צהוב, ואת ימי ה"יום טוב" בצבע כתום[[66]](#footnote-66)!

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ט"ו****תשרי** | **ט"ז תשרי** | **י"ז תשרי** | **י"ח תשרי** | **י"ט תשרי** | **כ' תשרי** | **כ"א תשרי** | **כ"ב תשרי** | **כ"ג תשרי** |

***בודקים נתונים***

 **משימה מס' 2**

1. **גלי**: חשבת פעם על כך, ש"חול המועד" הוא שם מוזר למדי... הוא משלב בתוכו שני הפכים! (כדאי להביא את המושג בעברית, יחד עם תרגום/הסבר)

השלימו:

חול המועד

"חול"

"מועד"

יום רגיל, המותר בעשיית מלאכה

חג, האסור בעשיית מלאכה

 המילים:

ההסבר:

**משימה מס' 3**

**גלי**: ביום טוב לא עושים שום מלאכה, ממש כמו בשבת[[67]](#footnote-67). מעניין מה הדין לגבי חול המועד? האם דינו כיום טוב, או כיום חול?

**ליבי**: אולי יש מלאכות מותרות, ויש מלאכות אסורות?

גלי טלפן לרב, ושאל אותו מה אומרת ההלכה לגבי חול המועד. הרב נתן לגלי מספר כללים:

מותר:

1. כל מה שקשור להכנת אוכל לימי חול המועד וליום טוב.
2. מלאכות שהן לצורך המועד – ואין בהן טרחה מרובה.
3. מלאכות שהן לצורך רפואה.
4. מלאכה ב"דבר האבד" – מלאכה שאם לא יעשה אותה, יבוא לידי הפסד מרובה. (וזאת, בתנאי שלא יכול היה לעשות מלאכה זו בערב חג).
5. נסיעה ושימוש בחשמל.
6. לפניכם פעולות שונות. דונו ביניכם והחליטו, האם מותר לעשותן בחול המועד[[68]](#footnote-68): (יתכן שאפשר להביא תמונות במקום/ בנוסף למילים)
7. לכבס בגדים – אסור, אלא אם כן מדובר בבגדי תינוק, שמתלכלכים לעיתים קרובות, ואם לא יכובסו – לא יהיה לו מה ללבוש.
8. לנסוע לטיול – מותר.
9. לכתוב מכתבים לחברים – אסור, אלא אם כן מדובר במשהו דחוף, שלא ניתן לדחות, ואז כותבים בשינוי[[69]](#footnote-69).
10. לעבוד במפעל – במקרה שאם העובד לא יגיע לעבודה – יפוטר – מותר, כי יש כאן הפסד מרובה.
11. לקטוף תפוחים לצורך החג – מותר, אוכל נפש.
12. לקטוף את כל תפוחי המטע על מנת למכרם – אסור, אלא אם כן, התפוחים עלולים להתקלקל ויגרם לו נזק רב.
13. להכין חביתה – מותר, אוכל נפש.
14. להדליק אור – מותר, מלאכה שאין בה טרחה, והיא לצורך החג.
15. לנגן באורגנית, כדי לשמח את בני המשפחה – מותר, מלאכה ללא טרחה מרובה, והיא לצורך המועד.
16. **\*\*\*ליבי**: זוכר שבשנה שעברה ביקרנו בחול המועד סוכות במוסקבה? במהלך טיולנו נכנסנו לחנות של מוצרים כשרים, ואימא שמחה למראה המבחר הגדול, וקנתה מוצרים לכל השנה?

נראה לי, שזה אסור, כי האוכל אינו לצורך החג...

מה דעתכם, האם ליבי צודקת?

לא. ליבי טועה. מפני שאם לא ניתן להשיג את המוצרים הללו בעירה, והם לא מבקרים במוסקבה לעיתים קרובות, הרי שמותר לקנותם, בגלל דין ה"דבר האבד".

**גלי**: אם כן, חול המועד מהווה שילוב של חול ומועד[[70]](#footnote-70). הוא דומה במידה מסוימת ליום טוב, מבחינת איסור מלאכה. אך האיסור קל יותר.

**השמחה בחול המועד**

**ליבי**: ומה לגבי השמחה? האם גם בחול המועד מצווה לשמוח, ממש כמו ביום טוב? או, שמא, שמחים אבל פחות?

**גלי**: נדמה לי, שדפי היומן שקיבלנו עונים על שאלה זו...

**גם בחול המועד, אנו אוכלים כל יום שתי סעודות חגיגיות, לובשים בגדי חג, וכמובן – משתדלים לשמוח כל רגע ורגע מהיממה, ולשמח את העניים והמסכנים.**

**מדי ערב, מתקיימת בבית המקדש "שמחת בית השואבה".**

**אפילו החכמים אומרים, ש"מי שלא ראה שמחת בית השואבה – לא ראה שמחה מימיו".**

**כל העם מגיע אל בית המקדש. ילדי הכוהנים מטפסים על סולמות, עד למנורות הזהב, יוצקים לתוכן שמן, ומדליקים אש.**

**אור המנורות הוא חזק ביותר, הוא מאיר את כל ירושלים!**

**הלויים מנגנים בכלי נגינה, ושרים שירי שמחה יפים.**

**החכמים והצדיקים רוקדים ושרים. בידיהם אבוקות בוערות, והם זורקים אותן לאוויר ותופסים, זורקים ושוב תופסים, ממש כמו להטוטנים מקצועיים.**

**העם כולו מביט ומוחא כפיים.**

**השמחה נמשכת עד אור הבוקר.**

**ואז לוקחים שני כוהנים חצוצרות של כסף, ותוקעים. העם כולו מתחיל לצעוד לעבר מעיין השילוח, הנמצא לא הרחק מבית המקדש. שם שואבים מים מהמעיין, וממלאים בהם בקבוק עשוי זהב. את המים הללו מביאים לבית המקדש, ושופכים על המזבח. טקס זה נקרא "ניסוך המים".**

**שוב מנגנים הלויים בכינורות, הכוהנים תוקעים בחצוצרות, וכולם שבים הביתה, לאכול את סעודת החג.**

***אוספים נתונים***

 **משימה מס' 1**

**גלי**: נראה שיש נקודות דמיון נוספות בין חול המועד ליום טוב.

* מהן נקודות אלו? הדגישו בצבע את המשפט המתאים בקטע!

***בודקים נתונים***

 **משימה מס' 2**

**גלי**: מעניין מדוע נקראת השמחה בשם מוזר כל כך – "שמחת בית השואבה" (עברית + תרגום לרוסית).

**ליבי**: באמת, שם מוזר... מה שאבו בשמחה הזו?

1. עיינו בקטע, והקיפו בענן את הפסקה, שיכולה להוות הסבר לשמה של השמחה[[71]](#footnote-71)!
2. \*\*\*בנוסף למים, שאבו בשמחת בית השואבה שמחה לכל השנה.

השמחה היא ערך חשוב מאוד ביהדות, נסו להסביר מדוע![[72]](#footnote-72) השמחה נותנת לאדם תחושה של אנרגיה חיובית והדבר תורם לו לעשות את מעשיו על הצד הטוב ביותר, בשלמות. כמו כן, היא נותנת לו מטויבציה להתמיד בהם ולהוסיף עליהם עוד מעשים טובים. לכן, על פי המסורת השמחה נחשבת למרכיב חשוב בעבודת ה'.

***חושבים , מרגישים ויוצרים***

**משימה מס' 3\*\*\***

לפניכם תמונה של בית המקדש. בחצר מתקיימת שמחת בית השואבה, אך הצייר שכח לצייר פרטים מסוימים. נסו להוסיף את הפרטים החסרים, על פי המתואר בקטע! (לצייר את העזרה. העם עומד, והחכמים רוקדים)

(הפרטים החסרים – הלפידים שבידי החכמים, לויים שמנגנים, מנורות דולקות).

**משימה מס' 4**

ליבי: אתמול הניחו בתיבת הדואר שלנו פרסומת:

הנכם מוזמנים להגיע ל"שמחת בית השואבה",

שתתקיים בחול המועד סוכות, מדי ערב, בכיכר הסמוכה לבית הכנסת!

בתוכנית – תזמורת, זמרים, ריקודים, הופעות של להטוטנים וקוסמים,

סוכה גדולה בה יחולקו כיבוד ושתייה.

מחכים לראותכם!

ליבי: אמנם אין לנו בית מקדש, אך אנחנו ממשיכים לשמוח, כפי שמצווה התורה! אין לנו מזבח, ולא הולכים לשאוב מים ממעיין השילוח, אך גם בימינו עורכים "שמחת בית השואבה"!

1. השתתפתם פעם בשמחת בית השואבה? תארו את החוויה שחוויתם!
2. \*\*\*עצבו הזמנה לשמחת בית השואבה המתקיימת בעירכם!

**גלי**: שמעתי שהשמחה בזמן הזה, כשאין בית המקדש, מהווה הכנה לשמחה שתהיה בגאולה. יתרה מזו, היא מזרזת אותה!

הדבר מובן בעזרת משל: ילד קטן, שמאוד רצה לאכול תפוח, אך אבא שלו לא רצה לתת לו. מה עשה הילד? ברך בקול: "בורא פרי העץ", כאילו שכבר קיבל את התפוח.

האבא שמע את בנו מברך, ולא היתה ברירה, אלא לתת לו את התפוח, כדי שהברכה לא תהיה לשווא.

כך גם אנחנו. אנחנו כל כך רוצים שמשיח יבוא, ובית המקדש יבנה מחדש. אך אבא שלנו, הקב"ה, משום מה עדיין לא הביא לנו גאולה.[[73]](#footnote-73)

מה עלינו לעשות? לשמוח, כאילו שהגאולה כבר הגיעה! ואז אבינו יראה את השמחה שלנו, ויביא לנו גאולה, כדי שהשמחה שלנו לא תהיה לשווא.

***בודקים נתונים***

 **משימה מס' 5**

השלימו את הטבלה שלפניכם!

|  |  |
| --- | --- |
| משל | נמשל |
| אבא | הקב"ה |
| ילד | עם ישראל |
| תפוח | גאולה |
| ברכה לפני קבלת התפוח | שמחה עוד לפני בוא הגאולה |
| התוצאה – האבא נותן לילד את מבוקשו.  | התוצאה – ה' נותן לעם ישראל את מבוקשו – גאולה.  |

**שמחה ב"אסרו חג"**

**גלי**: כאשר עיינתי בלוח השנה, הבחנתי בתאריך נוסף, המסומן בצורה מיוחדת: "אסרו חג" (בעברית וברוסית).

***אוספים נתונים***

 באיזה תאריך יחול ה"איסרו חג"[[74]](#footnote-74)? כ"ד תשרי[[75]](#footnote-75)

**גלי**: עד כמה שידוע לי, זהו יום רגיל. יום חול. מעניין מדוע יש לו שם מיוחד...

**ליבי**: אולי זהו חג נוסף, ולא ידענו?

לאסור (בעברית וברוסית) = לקשור.

אסרו חג הוא יום נוסף, שאנו קושרים אל החג.

**גלי**: במה הקשר הזה בא לידי ביטוי?

**משימה מס' 1**

**השלימו**:

עדיין ממשיכים לשמוח. עושים סעודה חגיגית יותר מאשר ביום רגיל, ולא מתעסקים בדברים עצובים.

תרמילון: סעודה, לשמוח, עצובים, רגיל

***בודקים נותנים***

**משימה מס' 2**

**גלי**: למה צריך להוסיף עוד יום של שמחה?

הרב ענה לגלי באמצעות משל:

משל לאדם שהגיע אליו ידיד קרוב, אותו לא ראה זמן רב. האדם שמח מאוד בבואו של הידיד, ולא רוצה להיפרד ממנו. הוא מלווה אותו עד לתחנה, וגם כאשר הידיד כבר עלה לרכבת, הוא לא ממהר לעזוב, אלא עומד ומנפנף לו בידו.

* חשבו כיצד המשל יכול להסביר את המשמעות של אסרו חג!

החג – כמו ידיד אהוב, שאיננו רוצים להיפרד ממנו. גם לאחר שכבר עוזב, אנו עדיין רוצים להיאחז בו עוד קצת. לחוש משהו מהאווירה שלו.

**סיכום**

**משימה מס' 1**

לפניכם שלוש עמודות: מושג, הגדרה, דין.

מתחו קו בין המושגים לבין ההגדרות, והדינים. (התשובות תהיינה מפוזרות, בתוך עננים, ולא על פי סדר).

|  |  |  |
| --- | --- | --- |
| יום טוב  | יום מיוחד, הדומה לשבת.  | אסור לעשות בו מלאכה |
| חול המועד  | יום חגיגי בהשוואה לחול, אך פחות חגיגי מיום טוב | מותר לעשות בו מלאכות מסוימות, ואסור לעשות מלאכות אחרות  |
| אסרו חג  | יום חול הצמוד לחג, שמוסיפים לשמוח בו  | מותר לעשות בו מלאכה |

***חושבים , מרגישים ויוצרים***

**משימה מס' 2\*\*\***

בצעו את אחת המשימות שלפניכם:

1. חברו חמשיר על אחד מהרעיונות הבאים:
* שמחה אמיתית מגיעה בעקבות נתינה
* חשיבות השמחה בעבודת ה'
* שמחה מזרזת את הגאולה
1. כתבו מכתב לילד שחי בזמן בית המקדש, ותארו לו כיצד חוגגים את חג הסוכות בימינו.
2. כתבו מכתב תשובה של גלי ליוסף. במכתבו יתעניין גלי כיצד חוגגים את שמחת בית השואבה בארץ ישראל בימינו.

**לומדים עברית**

חברו שלושה משפטים בעברית, הקשורים לחג הסוכות! היעזרו במילון!

1. יש להזכיר לתלמידים, לפני תחילת השיעור את שם החודש העברי בו נמצאים כעת: חודש אלול. וכן שתחילת שנה לפי הלוח העברי הוא בעוד חודש, בראש חודש תשרי, שבו חל ראש השנה. [↑](#footnote-ref-1)
2. בשלב זה, המורה תציג את דמויותיהם של גלי וליבי: המורה תאמר שיש אנשים שהצד הרגשי שלהם דומיננטי. לעומת זאת ישנם אנשים שהצד השכלי והמחשבתי הוא הבולט אצלם. אולם, לכל אחד יש רגשות ומחשבות. גלי מייצג יותר את החלק המחשבתי והשכלי. ואילו ליבי מייצגת את הצד הרגשי. לכן עם הרגשות שכתבו הילדים בתוך הלב, יהיה יותר קל לליבי לחוש, ולגלי יהיה יותר קל להזדהות עם המחשבות, שנכתבו בסעיף ב' . ניתן להציג משפטים שונים בפני הכיתה. התלמידים יצטרכו לנחש מי אמר אותם גלי או ליבי. לדוגמא: אני מפחד, אני הולך לחקור, אני באמצע לחשב, אני מתבלבל וכד'. כדאי גם לעמוד על משמעות השמות בעזרת מילון: גלי- לגלות, שמשמעו חקירה המאפיין את טבעו. לעומת זאת "ליבי"- דומה למילה לב ומייצג את הרגש. יש גם לספר גם לתלמידים, שגלי וליבי הם אח ואחות המתגוררים ברוסיה והם בני גילם. הם מתמודדים עם דילמות רבות ובודקים את היבטה של היהדות לדילמות אלו. [↑](#footnote-ref-2)
3. מטרת השאלה היא לפתח דיון עם התלמידים: מה חשוב יותר המוח והשכל או הלב והרגש. המורה תנחה את הדיון: תפקיד המוח, הוא לחשוב, בצורה קרה ואוביקטיבית., ואילו הלב הוא מקור הרגשות. התלמידים יתבקשו לדמיין אדם הפועל ברגישות אך ללא מחשבה, ולעומת זאת, אדם נטול רגשות המפעיל רק את מחשבותיו. התלמידים ידונו ביתרון ובחיסרון היעדר השימוש במוח ובלב ויגיעו למסקנה ששניהם חיוניים לתפקוד האדם ומשלימים זה את זה. ניתן להציג דוגמאות מחיי התלמידים ליתרון הרגש ,כמו מילוי מטלות הנעשה מתוך שמחה, הזדהות עם הזולת ומאידך יתרונו של השכל ביכולת לבצע פעולות מתוך שיקול דעת מבוקר וכד'. [↑](#footnote-ref-3)
4. ניתן לערוך דיון קצר בכיתה מהו ההגיון העומד מאחורי עובדה זו: אדם שהוא יותר בעל רגש הוא מגלה יותר אהבה כלפי אחרים. בענייני תורה ומצוות הדבר מתבטא באהבת ה', התורה וישראל. [↑](#footnote-ref-4)
5. ניתן להסביר רעיון זה באמצעות העלאת דוגמאות מחיי היום יום: פעמים רבות מתחשק לנו להכות, להעליב, לאכול אוכל לא כשר. במקרים כאלו דורשת מאיתנו התורה להפעיל שיקול דעת קר, להשתמש בשכלנו ולחשוב: מה התורה מצווה אותנו לעשות במקרה כזה. ולבחור בטוב. בסעיף ד' נבקש מהתלמידים לכתוב דוגמאות נוספות, שלא נאמרו בכיתה. [↑](#footnote-ref-5)
6. כדאי להציג בפני התלמידים, דוגמאות מחיי היום יום בהם אנו זקוקים להשתמש ברגש ובשכל. לדוגמא, מצות כיבוד הורים הנעשית מתוך רגש של שמחה ממולאת יותר בשלמות. מאידך, לעיתים קשה לנו לקיים מצווה זו ומעדיפים להתחמק ממנה אך אם נפעיל את השכל, ונעשה שיקול דעת קר נבין שעלינו לקיים אותה למרות הקושי. המורה תבהיר לתלמידים שבמהלך השנה נסייע לגלי להרגיש יותר ולליבי לחשוב יותר. [↑](#footnote-ref-6)
7. יש להבהיר לתלמידים, שלקיחת אחריות הוא לדעת להכיר בטעויות שאנו עושים ולגלות רצון לתקן אותם בעתיד. הנטיה להאשים אחרים בשגיאותינו, היא עמדה של התגוננות שאינה מובילה לשיפור ולהצלחה. [↑](#footnote-ref-7)
8. ניתן לבקש מהתלמידים, להציג דוגמאות מחיי היום יום, למקרים בהם לקיחת אחריות, משפרת את תפקודו של האדם. ולהיפך. [↑](#footnote-ref-8)
9. ניתן להבהיר לתלמידים, שיש לכל אדם בחירה חופשית, להחליט באיזו התנהגות ותגובה הוא בוחר. באפשרותו היה לבחור לא לצפות בטלויזיה, למרות הפיתוי. [↑](#footnote-ref-9)
10. יש להזכיר לתלמידים, שגלי בטבעו מייצג חשיבה: חישוב של הפסד מול רווח. [↑](#footnote-ref-10)
11. ניתן להביא בפני התלמידים את המשל הידוע של הסוחר, שבסיום כל תקופה עורך חשבון של הכנסותיו והוצאותיו. ומסיק מסקנות מה עליו לשנות, כדי להגדיל את הכנסותיו, וממה עליו להימנע, כדי לא להגדיל את הוצאותיו. אי עריכת חשבון כזה עלולה להוביל להפסדים בעתיד. [↑](#footnote-ref-11)
12. ניתן לבקש מהתלמידים להביא דוגמאות מחיי היום יום, בהן רואים במוחש שהידיעה שרואים אותנו, גורמת לנו להתנהג באופן שונה. למשל: לפעמים מתחשק לנו לענות לא יפה להורים, אך נימנע מכך, אם נדע שיש אורח חשוב בבית, שעלול לשמוע אותנו וכד'. [↑](#footnote-ref-12)
13. ניתן להזכיר סיבה נוספת:בראש השנה ה' שופט אותנו על כל מעשנו. בחודש אלול אנו עורכים "חשבון נפש" על מעשנו. בכך אנו מתכוננים לראש השנה, יום בו אנו נשפטים על מעשנו. [↑](#footnote-ref-13)
14. מומלץ לקבוע "רגע של שתיקה", בשלב זה של השיעור: התלמידים יעצמו עיניים וכד' וייחדו דקה אחת של מחשבה על מעשי העבר, ויחליטו החלטה טובה לגבי העתיד. תלמידים שירצו, יוכלו לשתף את תלמידי הכיתה ברגשותיהם ובמחשבותיהם. [↑](#footnote-ref-14)
15. כדאי להזכיר לתלמידים את מנהגי חודש אלול שנלמדו בשנים קודמות: להרבות בצדקה, לשמוע קול שופר, לבדוק תפילין ומזוזות, ולכתוב כרטיסי ברכה. בפרק זה נעמוד על התפילות המיוחדות לחודש אלול: תפילת סליחות" וכן פרק כ"ז שבתהילים: "לדוד ה'". [↑](#footnote-ref-15)
16. ניתן לבקש מהתלמידים לשער על פי שם התפילה: "סליחות" מה הוא תוכנה. [↑](#footnote-ref-16)
17. מומלץ לחלק סידורים לכיתה כדי שהתלמידים יוכלו לעקוב ולהתחבר לתוכן הפרק. (ניתן לקרוא את הפרק "לדוד ה' " המובא בתפילת שחרית) [↑](#footnote-ref-17)
18. כדאי להסביר לתלמידים את הקשר בין אמירת פרק זה לבין חודש אלול: בחודש אלול נמצא ה'- המלך בשדה וכל העם יכול יותר להתקרב אליו. וכן חודש אלול נקבע לימי רצון מאז שעלה ה' משה רבנו לשמים לבקש מחילה על מעשה העגל. לכן דווקא בימים אלה מתאים לומר פרק שהתוכן שלו הוא בקשה לקירבת ה'. [↑](#footnote-ref-18)
19. **ציוד חובה** לכל תלמיד: מחזור לימים הנוראים (ר"ה). [↑](#footnote-ref-19)
20. כדאי לענות על שאלה זו לאחר דיון בכיתה. אפשר להביא משל מחיי בית הספר: מה קורה כשאין מורה בכיתה? אולי תחילה זה נראה נחמד, אך בהמשך, נוצר תוהו ובוהו. מסקנה: יש צורך בסמכות, שתשליט סדר על ידי חוקים, ותעזור לפתור בעיות. [↑](#footnote-ref-20)
21. מבחינה חברתית – חברה המקבלת עליה את שלטון ה', ומצייתת לחוקיו (יהודים – תרי"ג מצוות, וגויים – 7 מצוות בני נוח) – תהיה בלי כל ספק חברה מוסרית יותר, חברה שממצית את הפוטנציאל האנושי בגלום בה. מסיבה זו המליץ הרבי להנהיג את ה"רגע של שתיקה" – שכל יום בבית הספר (גם בית ספר לא יהודי) יפתח ברגע של מחשבה על אלוקים.

מבחינה ביטחונית, כלכלית, וכו' - אם נקבל את שלטון ה' – ה' ידאג לכל צרכינו, כשליט הדואג לאזרחי מדינתו. [↑](#footnote-ref-21)
22. כאשר התגמול מגיע במאור פנים, הוא איכותי יותר. משל לדבר: כשאנו נותנים מתנה לחבר טוב – ניתן לו משהו איכותי ומובחר. לעומת זאת – אם עלינו לתת משהו לשונא – נעשה זאת בחוסר חשק, וגם ניתן משהו פחות איכותי. [↑](#footnote-ref-22)
23. כדאי לענות על שאלה זו בעקבות דיון בכיתה – משל: תייר מגיע למדינה חדשה, ורוצה להשתקע בה לצמיתות, לקבל אזרחות. מה עליו לעשות לשם כך? כיצד יהפוך לאזרח של המדינה? עליו להצהיר על נאמנותו לחוקי המדינה, ועל נכונותו לציית לכל החוקים שמחוקק השלטון. עליו לציית לכל החוקים, גם אם אינו מבין חוק מסוים.

גם יהודי, הרוצה לקבל את שלטון ה', צריך לקיים כל הוראותיו של ה'. [↑](#footnote-ref-23)
24. ניתן לעשות משימה זו במליאה, על גבי הלוח. או כתחרות בין קבוצות, מי יצליח לחבר יותר טיעונים משכנעים. [↑](#footnote-ref-24)
25. זכות של אבות מגינה על הבנים. אם אדם הטיב עם המלך, המלך ימשיך לגמול טובה גם לצאצאיו . [↑](#footnote-ref-25)
26. הזכרת זכות אבות היא תופעה רווחת. אם נעיין בסידור התפילה, נראה כי אנו מרבים להזכיר זכויות, כהקדמה לבקשות שונות – דוג': תפילת הגשם... וגם הקב"ה עצמו העיד כי יזכור לנו את זכויות אבותינו, כפי שמובא בפסוקי ה"זיכרונות" המצוטטים במחזור. [↑](#footnote-ref-26)
27. מזכיר את קרני האיל שה' זימן לאברהם להקריבו על המזבח במקום יצחק [↑](#footnote-ref-27)
28. המורה תדגיש שחוקי האלוקים מהווים בעצם "מדריך למשתמש בעולם". בורא העולם מנחה את האדם כיצד לחיות בו בצורה נכונה. [↑](#footnote-ref-28)
29. אנחנו לא מבינים את כל ההוראות, אך חשוב שנקיימן במדויק. ניתן להביא דוגמאות מחיי היום יום לחשיבות הציות לחוקים. למה חשוב שחייל ישמע בקול המפקד? מה יקרה אם חייל יזלזל בהוראות? וכד' (הורים וילד, מורה ותלמיד, וכו'). ולהגיע למסקנה שאי אפשר בלי ציות לחוקים. החוקים ניתנו לטובתנו, ואם נזלזל בהם – נסבול. [↑](#footnote-ref-29)
30. להסביר: שופר הגאולה יבשר על קיבוץ גלויות. יהודים מכל העולם יתקבצו בארץ ישראל, ויגיעו אל בית המקדש. [↑](#footnote-ref-30)
31. מספיק להביא ציטוטים קצרים. משפט אחד מתפילה, פסוק מכל סוג, משפט מהבקשה, ואת סיומת הברכה. [↑](#footnote-ref-31)
32. **יש לשים לב שמדובר בגורל** – הלוחית שלקח ביד ימין מונחת על שעיר הניצב לימינו, ולוחית שלקח בשמאלו – על שעיר הניצב משמאלו. [↑](#footnote-ref-32)
33. **כדאי לשאול**: מה ניתן להסיק מכך שכל העם יוצא ללוות את הכהן הגדול? החשיבות הרבה שמייחס העם לעבודתו ביום הכיפורים. בעבודתו תלוי הגורל של עם ישראל! [↑](#footnote-ref-33)
34. הטעם: מחשש שבביתו עלול להיטמא. בבית המקדש, לעומת זאת, מוגן מסכנת טומאה. וגם – כדי שיתכונן כראוי לעבודה. [↑](#footnote-ref-34)
35. כל השנה נעשות עבודות אלו על ידי כוהנים רגילים, אך ביום הכיפורים, כל העבודה תיעשה רק על ידי הכהן הגדול. [↑](#footnote-ref-35)
36. הטעם: שיהיה בקיא בהלכות, כי כל פרט חשוב. [↑](#footnote-ref-36)
37. השבועה מעידה על גדול האחריות המוטלת על הכהן. [↑](#footnote-ref-37)
38. ככל שהאחריות המוטלת על נציג הכיתה כבדה יותר, יחזור פעמים רבות יותר על נאום ההגנה, לפני התייצבותו בפני ההנהלה... [↑](#footnote-ref-38)
39. אפשר לענות על שאלה זו או מתוך התבוננות בתמונה (מה נראה לנו כזהב...)/ על סמך ידע קודם/ קטעי מידע שמכינה המורה מתוך פרשת תצווה. [↑](#footnote-ref-39)
40. כהקדמה – ניתן להזכיר את הנציג, הנשלח על ידי כיתה ו' לפייס את המנהל. אילו דברים כדאי לו להזכיר למנהל בנאום ההגנה שלו? (התנהגות טובה של הכיתה בעבר). אילו דברים אסור לו להזכיר בשום אופן? (התנהגות שלילית של הכיתה בעבר). כך בדיוק נוהג הכהן הגדול! [↑](#footnote-ref-40)
41. נוסח שלושת הווידויים הוא אחיד, והסיומת זהה. בכל הווידויים מזכיר הכהן את שם ה' המפורש, והעם כורע ומשתחווה. [↑](#footnote-ref-41)
42. הנציג לא יזכיר אמנם את חטאי הכיתה בשנים קודמות, אך הוא מוכרח להתנצל על הבריחה מהשיעור, שהיא הסיבה לעונש... [↑](#footnote-ref-42)
43. רבי ישראל מרוז'ין [↑](#footnote-ref-43)
44. מי יכול להוציא אחרים מהבור? רק מי שבעצמו כבר לא נמצא בבור... [↑](#footnote-ref-44)
45. אפשרות: המורה תספר על הגורל בכלליות, בעל פה. ותדגיש את הפיכת החוט מאדום ללבן. [↑](#footnote-ref-45)
46. **יש לשים לב שמדובר בגורל** – הלוחית שלקח ביד ימין מונחת על שעיר הניצב לימינו, ולוחית שלקח בשמאלו – על שעיר הניצב משמאלו. [↑](#footnote-ref-46)
47. מדוע דווקא צבעים אלו? ניתן לעשות סיעור מוחין: לתלות בריסטול אדום ובריסטול לבן על הלוח, ולבקש מהילדים לומר/ לכתוב אילו אסיצואציות מעלה כל אחד מהצבעים (אדום: דם, כעס, אש. לבן: שלג, זוך וטהרה, שמלת כלה, דף חדש, וכד').

לאחר מכן אפשר לשאול: . לאיזה משני הצבעים מתאים לסמל חטאים? אדום

 לאיזה משני הצבעים מתאים לסמל סליחה וכפרה? לבן

 [↑](#footnote-ref-47)
48. ואפילו על היהודי שהתרחק ביותר בשל חטאיו, שהרי הכפרה לא נועדה לכהן הצדיק, אלא לעם. [↑](#footnote-ref-48)
49. בימי בית שני נגנז הארון, והקטורת הונחה על אבן השתייה. [↑](#footnote-ref-49)
50. ואכן היו כוהנים גדולים שלא זכו לצאת מקודש הקודשים בחיים. [↑](#footnote-ref-50)
51. בקודש הקודשים אינו יכול להתפלל, מפני שעליו להיות מרוכז בתכלית הריכוז. [↑](#footnote-ref-51)
52. אפשר ללמד את הניגון בו מושר הפיוט בבית הכנסת. [↑](#footnote-ref-52)
53. ניתן להתייחס למבנה הפיוט – אקרוסטיכון של אותיות הא-ב, עפ"י הסדר. [↑](#footnote-ref-53)
54. כדאי לענות על שאלה זו לאחר דיון. [↑](#footnote-ref-54)
55. לדבר על אווירת ההיטהרות שהאנשים חשו בליבם לאחר היום הארוך הזה, ועל תחושת הכרת התודה [↑](#footnote-ref-55)
56. ניתן להוסיף כי לימוד סדר העבודה, המופיע בתפילת יוהכ"פ – כמוהו כהקרבת הקורבנות. שכן העוסק בדיני קורבנות, נחשב לו כאילו הקריבם. [↑](#footnote-ref-56)
57. אמנם, לא הכל מקביל לגמרי, אך בהחלט מזכיר: לדוג': יש המקשרים את מנהג הכפרות עם השעיר לעזאזל בימי הבית (אם כי, התרנגול לא מכפר על חטאים, אלא רק מעורר את הלב לתשובה), גם הבגדים הלבנים שאנו לובשים, אינם מפני שאין הקטגור נעשה סנגור, אלא כדי להידמות למלאכים. בכל אופן, גם בגדיו הלבנים של הכהן הגדול יכולים לסמל טהרה ומחילת עוונות. [↑](#footnote-ref-57)
58. כדאי שהמורה תספר סיפור על תפילה שנאמרה ביום כיפור מכל הלב ונענתה – למשל: סיפור המחזור הפתוח (הילד היתום שהגיע לבית הכנסת ולא ידע לקרוא), קוקוריקו, וכד'. [↑](#footnote-ref-58)
59. לגבי חג הפסח – לא מופיע ציווי מפורש לשמוח, ולגבי חג השבועות – מופיע הציווי פעם אחת בלבד. לגבי חג הסוכות, לעומת זאת, מצווים אנו שלוש פעמים: "ושמחתם לפני ה"א שבעת ימים" (ויקרא כ"ג) , "ושמחת בחגך", ו"היית אך שמח" (דברים ט"ז). [↑](#footnote-ref-59)
60. כאן אפשר להכניס את המושגים "עונג יום טוב" ו"כבוד יום טוב", ולהסביר מה כולל כל מושג. [↑](#footnote-ref-60)
61. בגדי יום טוב ומאכלי יום טוב חגיגיים יותר מאשר בגדי ומאכלי שבת... [↑](#footnote-ref-61)
62. כדאי להסביר את המושג "שמחת מצווה" – שמחה המלווה עשיית מצווה. שמחה הנובעת מהזכות לקיים את רצון ה', או שמחה שהיא בעצמה מצווה – שמחים כי ה' ציווה לשמוח. [↑](#footnote-ref-62)
63. כדאי להסביר את כוונת הביטוי "שמחת כרסו" – שמחה נחותה מאוד, הנובעת מסיפוק תאוות האכילה. [↑](#footnote-ref-63)
64. שילוב של מאמר חז"ל ופירוש רש"י לפסוק. [↑](#footnote-ref-64)
65. המשותף לכל הארבעה – כולם נזקקים לעזרה ולתמיכה. ללוי – אין נחלה משלו בא"י, הגר – אין לו קרובים, יתום ואלמנה – חסרי הגנה. הם בני הבית של הקב"ה – כי הקב"ה דואג לאומללים באופן אישי. [↑](#footnote-ref-65)
66. ניתן להתייחס למושג "יום טוב שני של גלויות". בארץ ישראל חוגגים כל יום טוב (חוץ מר"ה) יום אחד בלבד, ואילו בחו"ל יומיים. יוצא שבארץ ישראל חול המועד ארוך יותר ביום אחד. [↑](#footnote-ref-66)
67. ההבדל היחיד: ביום טוב מותר להכין אוכל לצורך החג מותר לבשל מאש שעומדת ומוכנה מראש, אך לא להבעיר אש חדשה. [↑](#footnote-ref-67)
68. יתכן שהילדים יתקשו להגיע לבד למסקנות הנכונות, לכן חשוב שהמורה תבדוק ותסביר את המקרים. כמו כן, רצוי להתייחס למקרים נוספים, שאת חלקם יעלו הילדים עצמם. [↑](#footnote-ref-68)
69. כדאי להסביר מהי כתיבה בשינוי. [↑](#footnote-ref-69)
70. חול – ביחס ליום טוב, ומועד – ביחס ליום חול רגיל. [↑](#footnote-ref-70)
71. כל השנה שפכו על המזבח יין, ואילו בחג הסוכות – שפכו גם מים. ועל שם טקס שאיבת המים, נקראה השמחה שמחת בית השואבה. [↑](#footnote-ref-71)
72. **ניתן להדגים על מצווה מסוימת,** למשל, צדקה: לקרוא לשלושה ילדים. האחד יהיה עני, והשניים האחרים – יתנו לו צדקה. האחד ייתן צדקה בשמחה, והשני, בפנים חמוצות. אחר כך תשאל המורה: מי לדעתכם נתן יותר? מי שימח יותר את העני? המצווה של מי שמחה יותר את הקב"ה? [↑](#footnote-ref-72)
73. המורה תשוחח עם התלמידים על הייעודים שיתמלאו עם בוא הגאולה בכל התחומים. התלמידים יעלו משאלות ורצונות שהם חפצים שיתמלאו עם בוא המשיח. [↑](#footnote-ref-73)
74. מקורו של האיסרו חג מבוסס על דרשת חז"ל על הפסוק בתהילים: "אסרו חג בעבותים עד קרנות המזבח"– תקשרו יום נוסף לחג, "בעבותים" – ע"י סעודה טובה (עבותים = בהמות שמנות) "עד קרנות המזבח" – ומי שנוהג כן, נחשב לו כאילו הקריב קורבנות על המזבח בבית המקדש. [↑](#footnote-ref-74)
75. בא"י – יום קודם, מפני שהיום טוב נמשך יום אחד בלבד. [↑](#footnote-ref-75)